Vesti dana su nešto što sigurno svakog zanima, bez obzira na starosno doba, obrazovanje, interesovanja i praćenje savremenih trendova u domenu tehnologije. Online vesti su jedan od načina na koji se saznaje niz događaja, aktuelnosti u čitavom svetu, ali i čita veliki broj korisnih i praktičnih sadržaja.\nIako starije generacije ljudi uglavnom vešto izbegavaju tehnologiju interneta, sve je više korisnika globalnog sveta koji pronalaze najnovije vesti baš pretragom na ovom mestu, putem aplikacija na telefonima i društvenim mrežama. Online vesti su u velikoj meri zamenile svakodnevno čitanje dnevne štampe, zatim nedeljnika, ali i sedenje ispred tv uređaja, uz radio stanice i praćenje informativnog programa.\nOnline vesti se prate uvek i svuda, bez obzira na vreme i mesto\nSadržaj je kombinovan, inovativan i omogućava interakciju\nOsnovna karakteristika koju imaju online vesti, kao i niz drugih internet sadržaja koji se plasiraju ka javnosti, jeste prilagodljivost potrebama korisnika i čitalaca. Naime, bez obzira gde se korisnik nalazio – u zemlji, inostranstvu, kod kuće, u linijskom ili taksi prevozu, teretani ili bilo kojem drugom otvorenom ili zatvorenom prostoru, uz pristup internetu mogu se pročitati najnovije vesti.\nPored toga, ukoliko se vesti dana preskoče, naknadno se može posetiti portal i pročitati sadržaj i koji nije nužno aktuelan, već stoji određeno vreme na stranici medijskih kuća. Povezanost sajtova, stranica i društvenih mreža čini da se iste vesti mogu naći na nekoliko mesta i privući novu i sve brojniju publiku da ih pogleda i pročita sadržinu. U kombinaciji sa vrlo brzim, lakim i efikasnim pristupanjem portalima, pronalasku i praćenju vesti uz obaveštenja koja pristižu na mobilni telefon, najnovije vesti se mogu saznati za svega nekoliko sekundi izdvojenog vremena.\nZa razliku od tradicionalnih medija za koje je potrebno odvojiti vreme, biti na određenom mestu i prilagoditi se terminima plasiranja, online vesti su prosto savršenstvo koje pruža samo benefite i fleksibilnost svojim posetiocima i čitaocima. Naime, sadržaj se može kombinovati na različite načine, uz tekst kao ključni element, zatim dodatak inserata, prenosa uživo, video snimaka, izjava za medije učesnika, saopštenja za javnost i niza fotografija i ilustracija sa lica mesta i u skladu sa tematikom.\nNajnovije vesti mogu da budu iz sveta ekonomije, sporta, politike, zabave, sveta, mode, umetnosti i brojnih drugih kategorija, a u svakoj od njih se sigurno određeni posetioci mogu jednostavno pronaći. To znači da će ih i dalje pratiti, čitati aktuelnosti, čak prema osećaju i potrebi „podeliti“ vesti na društvenim mrežama, što je odličan način „usmene propadande“ u online svetu. Pored toga, tekst je uvek aktuelan, potpun i ostavlja prostora za komentare, pitanja i sugestije čitalaca. To mogu da budu transparentne objave korisnika, kao i privatne poruke i imejlovi ostavljeni na portalima i društvenim mrežama, na koje će se uvek ažurno dobiti odgovor od predstavnika medija.\nNavedena su 2 ključna razloga, koja u stvari sumiraju nekoliko osnovnih, a povezanih prednosti koje imaju online vesti u današnjem vremenu. Kako je teško pronaći relevantne izvore informisanja u „moru“ internet sajtova i stranica, medijske kuće grade imidž zasnovan na blagovremenom plasiranju vesti, uvek aktuelnih događaja, u skladu sa realnim prikazivanjem, pažnjom, posvećenošću i što većim stepenom inovativnosti i objektivnosti.\nPrethodni članakKako vidjeti koje aplikacije imaju pristup lokaciji vašeg telefona\nSljedeći članakOčni pritisak simptomi koje morate pratiti


Tanjug 14. aprila 2021. 14:55\nZAGREB – Kokain, koji su pripadnici PU dubrovačko-neretvanske u saradnji sa Carinskom upravom, pronašli u jednom kontejneru, bio je sakriven u voću bio je namenjen tržištu susednih zemalja, rečeno je na današnjoj konferenciji za novinare.\n„Kriminalističkim istraživanjem smo utvrdili da ovaj kokain nije bio namenjen Hrvatskoj, nego je bio namenjen distribuciji u susednim zemljama. Uspostavljena je međunarodna saradnja da bi se to istražilo. Kriminalistička istraga se nastavlja“, rečeno je na konferenciji, bez preciziranja kojoj zemlji je namenjen koakin, jer je istraga još u toku.\nPero Perić iz dubrovačke policije rekao je da se sprovodi pojačan nadzor nad Lukom Ploče.\nLuka ploče je, rekao je, luka kao i mnoge druge u Evropi.\n„Mi smo se u poslednje vreme posvetili tome. Usmerili smo se na to da se ta distribucija preko Luke Ploče smanji. Ali to se događa u svim lukama u Evropi i svetu“, rekao je Perić, prenelis u hrvatskii mediji.


MILORAD DODIK: U Srbiji mora da postoji konsenzus oko nacionalnih pitanja | Vesti | Kurir\ndao podršku vučiću\nMILORAD DODIK: U Srbiji mora da postoji konsenzus oko nacionalnih pitanja\nObjavljeno: 06.09.2018. 21:35h\nBEOGRAD - Zapadnjaci i Albanci, ali i deo Srba, rade zajedno na umanjivanju snage predsednika Srbije Aleksandra Vučića, izjavio je večeras predsednik Republike Srpske Milorad Dodik.\n"Nema ništa gore pregovarati u ime Republike Srpske, a sada u ime Srbije, a da vas unutra ruše institucije i pojedinici. To se ovde (u Srbiji) dešava. Prema tome, ako je ovaj narod izabrao Vučića za predsednika, onda se mora podržati bar u tom pogledu. Mozemo mi da se ne slažemo po pitanju socijalne i ekonomske politike i infrastrkturnih projekata i slično, ali ako je izabran za predesednika, onda je ovaj narod njemu dao mandat da pregovara", naglasio je Dodik.\nNa pitanje šta je trenutno na stolu i šta znače ove ideje o razgraničenju i korekciji granica, Dodik je rekao da je to 'ozbiljna promena na globalnom nivou i da ranije nije moglo da se čuje.\nPredsednik Srbije Vučić nije večeras hteo ni da potvrdi, ni da demantuje navode beogradskih medija da razmiušlja o otkazivanju njegove posete KiM.\n"Sutra ćemo o tome", kratko je rekao predsednik Vučić na pitanje Tanjuga da li će ići na Kosovo i Metohiju, najavljivanu za 8. i 9. septembar.\nSam predsednik je na pitanje Tanjuga rekao večeras da će "o tome sutra".\nPojedini mediji navode i da je predsednik naložio da se prekinu svi kontakti sa Prištinom, a nastavak briselskih pregovora koji je zakazan za petak takođe bi mogao biti otkazan.\nMilorad DodikAleksandar VučićSrbijaRSKosovo


U Centralnoj evidenciji privremenih ograničenja dostupni podaci iz Prinudne naplate Narodne banke Srbije\nU Centralnu evidenciju privremenih ograničenja prava lica registrovanih u Agenciji za privredne registre uneti su podaci za 58.993 domaća i strana pravna i fizička lica, koji su preuzeti iz Prinudne naplate Narodne banke Srbije.\nUpisana je 51 aktivna mera krivične evidencije, kao i mere ograničenja, njih ukupno 276.310, koje se odnose na zabrane ili ograničenja obavljanja delatnosti ili poslova, zabrane raspolaganja novčanim sredstvima, zabrane vršenja dužnosti ili poziva odgovornom licu u pravnom licu ili preduzetniku. Mere se odnose i na zabrane ili ograničenja raspolaganja udelima i druga ograničenja doneta u skladu s propisima kojima se uređuje pravni položaj privrednih društava, mere izrečene na osnovu Zakona o poreskom postupku i poreskoj administraciji, mere izrečene u postupku iz nadležnosti organa inspekcijskog nadzora i druge mere koje su, u skladu sa zakonom, izrekla druga pravna lica.\nOva vrsta podataka će se i ubuduće redovno preuzimati putem veb-servisa uspostavljenog između Agencije za privredne registre i Narodne banke Srbije i unositi u bazu Centralne evidencije privremenih ograničenja. Uz pomoć jedinstvenog informacionog sistema, po službenoj dužnosti, prikupljaće se podaci o merama poreskih i inspekcijskih organa, sudskim presudama i rešenjima ministarstava i drugih organa o oduzimanju ovlašćenja, licenci, dozvola, odobrenja, koncesija i subvencija fizičkim i pravnim licima. Cilj je formiranje objedinjene ažurne i javne elektronske evidencije na osnovu koje će treća lica moći da steknu potpuniju sliku o poslovnoj pouzdanosti privrednih društava i lica koja upravljaju u tim društvima, kao i fizičkih lica koja obavljaju privrednu delatnost ili raspolažu novčanim sredstvima kompanija i preduzetničkih radnji.\nU Centralnoj evidenciji vode se podaci o ograničenjima, o licima na koja se odnose ova privremena ograničenja, o periodu važenja konkretne mere, kao i druge pojedinosti iz konkretnog akta nadležnog organa.\nJavni podaci iz Centralne evidencije dostupni su preko pretraživača kakav postoji i u drugim registrima koje vodi Agencija, a kriterijumi za pretragu su matični broj ili naziv (ili deo naziva) pravnog lica i preduzetnika.\nPomenute mere ograničenja upisuju se u Centralnu evidenciju privremenih ograničenja na osnovu Zakona o centralnoj evidenciji privremenih ograničenja prava lica registrovanih u Agenciji za privredne registre, koji je krajem 2015. godine usvojila Narodna skupština.\nUspostavljanje Centralne evidencije, koja se od 1. juna prošle godine vodi u Agenciji za privredne registre, omogućeno je na osnovu Sporazuma koji je Ministarstvo spoljnih poslova Kraljevine Norveške potpisalo s Vladom Republike Srbije 2013. godine, a cilj projekta je podrška reformi državne uprave, jačanje vladavine prava i konkurentnosti.\nCopyright © 2001 - Sat Feb 23 16:20:57 CET 2019, NBS


Evro izgovor za poskupljenje, ali ne i za pojeftinjenje – Net.hr\nEvro izgovor za poskupljenje, ali ne i za pojeftinjenje\nAutor: Stjepan Balent 13:00 17.06.2013\nMonopolsko-kartelski sistemi glavni krivci za veliku nesrazmeru\nTrgovci u Srbiji već godinama rast kursa evra koriste kao izgovor za skok cena, ali ih ne spuštaju kad dinar ojača.\nEvro je u poslednjih pet godina više puta slabio, a za sve to vreme cene proizvoda su neprestano rasle.\nKolika je nesrazmera u rastu evra i cena, najbolje ilustruju i to da je evropska valuta od 2008. godine ojačala za 37 odsto, a da je u istom periodu kafa poskupela dvostruko, a krompir čak devet puta.\nPotpredsednik Nacionalne organizacije potrošača Srbije Zoran Nikolić kaže da nam se desio enormni rast cena kada je zemlja u neviđenoj krizi.\n– Hajde da vidimo da li zaista taj kurs toliko utiče na formiranje cena. Zaista je nemoralno da se cene menjaju samo kada evro jača. Ne može rast kursa od 2,5 odsto odmah da uzrokuje isto toliki rast cena u maloprodaju – rekao je Nikolić za Informer, a prenosi Press Online.\nPrema njegovim rečima, najbolje rešenje je u stvari postojanje ozbiljne konkurencije.\nEkonomisti se slažu da manjak konkurencije utiče na poskupljenja, a saradnik Instituta za tržišna istraživanja Saša Dogović za Informer kaže da kod nas postoje monopolsko-kartelski sistemi koji ne dozvoljavaju snižavanje cena.\ncene evro institut za tržišna istraživanja nacionalna organizacija potrošača srbije poskupljenje potrošači saša dogović supermarket trgovina zoran nikolić


Sud BiH ukinuo sva ograničenja direktorici Agenciji za bankarstvo RS-a Slavici Injac - Opcija\n“S obzirom da je postojeći direktor u obvezi obavljati funkciju sve do imenovanja novog direktora i da je procedura imenovanja tjedna, podnošenje ostavke ne bi imalo smisla iako je to bila njena prvobitna namjera”, piše u saopćenju za javnost.\nInjac se nada da će novi direktor biti uskoro imenovan jer je za uspješan rad Agencije za bankarstvo Republike Srpske potrebna i opća podrška, a pred ovom institucijom nalazi se niz izazova i aktivnosti na provođenju novog Zakona o bankama Republike Srpske i na pripremi za evropske integracije .\n“Što se tiče sudskog procesa koji je u toku, sve što treba bit će rečeno pred Sudom Bosne i Hercegovine zbog čega će se Injac suzdržati od davanja bilo kakvih izjava. Injac se pred Sudom Bosne i Hercegovine izjasnila da nije kriva i potpuno je uvjerena da će pred Sudom Bosne i Hercegovine to i dokazati”, piše u saopćenju.\nPodsjećamo, 2. februara ove godine Tužilac Posebnog odjela za organizovani kriminal, privredni kriminal i korupciju podigao je optužnicu u predmetu “Bobar banka”.\nS obzirom na to da su u banci bila uložena sredstva zdravstvenih zavoda, elektroprivreda, općina i drugih pravnih subjekata, kao i građana pojedinaca, propašću banke direktno ili posredno su oštećeni mnogi građani u oba bh. entiteta, kao i u Brčko distriktu BiH.


Tramp odustao od zida, Dan Republike Srpske i polovini ambasadora istekli mandati: Vaš brifing za sredu - Nedeljnik\nTramp odustao od zida, Dan Republike Srpske i polovini ambasadora istekli mandati: Vaš brifing za sredu\nFoto: Tanjug, Wikimedia\nOGRADA UMESTO ZIDA - Američki predsednik Donald Tramp zatražio je u svom prvom obraćanju naciji iz Ovalne sobe Bele kuće 5,7 milijardi dolara za "čeličnu ogradu" na granici s Meksikom.\n"Na zahtev demokrata, to će biti čelična barijera, a ne betonski zid", rekao je sinoć Tramp, koji je govorio o "rastućoj humanitarnoj i bezbednosnoj krizi" u trenutku kada je spor oko zida u protekle dve nedelje doveo do delimične blokade vlade SAD.\nTokom devetominutnog govora, u ozbiljnom tonu, Tramp nije govorio o mogućnosti uvođenja posebnih vanrednih mera, o kojima je ranije govorio.\nDAN REPUBLIKE SRPSKE - U Banjaluci i drugim gradovima širom Republike Srpske danas se obeležava Dan Republike, nastale odlukom Skupštine srpskog naroda BiH, 9. januara 1992. godine.\nDanašnjim manifestacijama prisustvovaće predsednica Vlade Srbije Ana Brnabić, kojoj će biti uručen Orden Republike Srpske na lenti. Prethodno će na centralnom gradskom Trgu Krajine biti održan svečani defile.\nAMBASADORI SE VRAĆAJU KUĆI - Skoro polovina srpskih abasadora na službi u inostranstvu "potrošila" je svoje mandate i na njihovo mesto trebalo bi da dođu nove diplomate, pišu "Novosti".\nPočetak opsežnog kadrovskog osvežavanja naše diplomatske mreže u narednim mesecima mogle bi da budu promene u Kulturnom centru u Parizu, navodi se u tekstu.\nNaime, ministar spoljnih poslova Ivica Dačić uskoro bi mogao da definitivno stavi tačku na prošlogodišnji sukob naših predstavnika u Parizu, koji je okarakterisao kao "veliku bruku naše diplomatije" i da smeni direktora Kulturnog centra u Parizu, Radoslava Laleta Pavlovića.\nDOKAZIVANJE LOJALNOSTI - Jedan od osnivača Saveza za Srbiju (SzS) Dragan Đilas ocenio je da tvrdnje ministarke građevinarstva, saobraćaja i infrastrukture Zorane Mihajlović, koja je navela da sa opozicijom nema o čemu da se razgovara "pokazuje stepen diktature u kojoj živimo".\nOn je u pisanoj izjavi naveo da njena ponuda da neko od građana razgovara sa premijerkom Anom Brnabić ili sa njom "predstavlja uvredu za građane", kao i da se Mihajlović juče oglasila "nizom uvreda na račun lidera opozicije kako bi dokazala svoju lojalnost".\nOn je kazao da pored pokušaja Zorane Mihajlović da pokaže da je drugačija, niko iz opozicije u to ne veruje, zbog čega za nju, kako je naveo "i pored više puta iznetih želja", kao ni za ostale članove SNS-a "neće postojati mogućnost promene dresa koji su nosili prethodnih godina".\nKO JE UBIO DAVIDA - Advokat Davora Dragičevića i Muriza Memića je rekao da zna ko je ubio njihove sinove, gostujući na televiziji OBN.\nIfet Feraget je istakao da 290 dana nema adekvatne istrage u slučaju ubistva Davida Dragičevića.\n"Nije dobro kada se javnost uključuje u slučaj ali je još pogubnije je da se politika uključuje. Mene nije strah u smislu da će mi se nešto desiti, ali sve je moguće. Nemam razloga za strah, jer samo govorim sa pokrićem", kazao je Feraget. On je istakao da će nadležni pre ili kasnije morati da kažu javnosti ko blokira istragu.\nNa pitanje zna li ko je ubio Davida i Dženana odgovara: "Ja znam ko je počinio ta dva ubistva, jer postoje okolnosti koje ukazuju na nekoga, ali se istraga vodi u potpuno drugom smeru".\nZAGREB OSUDIO DAČIĆEVU IZJAVU - Hrvatsko Ministarstvo spoljnih i evropskih poslova osudilo je izjavu srpskog ministra spoljnih poslova Ivice Dačića u kojoj je kritikovao govor premijera Andreja Plenkovića na božićnom prijemu Srpskog narodnog veća u Zagrebu.\nDačić je za jučerašnje izdanje beogradskih "Večernjih novosti" nazvao "bestidnom" izjavu premijera Plenkovića na božićnom prijemu u SNV-u da je proces mirne reintegracije jedna od najvećih ostavština prvog hrvatskog predsednika Franje Tuđmana.\nHrvatsko Ministarstvo u saopštenju navodi da tom izjavom Dačić "na krajnje neprihvatljiv način proziva predsednika hrvatske Vlade zbog izjave o mirnoj reintegraciji i procesu pomirenja".\nTakvom izjavom se, stoji u saopštenju, nastavljaju "zlonamerne, tendenciozne i potpuno neutemeljene izjave srpskih zvaničnika o Hrvatskoj" koje Ministarstvo, kako ističe, najoštrije osuđuje.\nFENOMENALNI JOKIĆ - Košarkaši Denver Nagetsa pobedili su sinoć u gostima Majami na Floridi 103:99, a Nikola Jokić je prikazao još jednu vrhunsku partiju.\nOsim što je postigao 20. u karijeri, a četvrti tripl-dabl učinak ove godine, Jokić je pobedu svom timu doneo pogotkom na 2,4 sekunde do kraja.\nJokić je pri rezultatu 99:99 ušao pod koš, dobio od Mareja loptu i iz teške situacije pogodio. Do kraja je samo sa penala Marej potvrdio pobedu, posle neuspele akcije Majamija.\nJokić je završio utakmicu sa 29 poena (11/21 šut iz igre, od toga1/2 za tri uz 6/6 slobodna bacanja). Imao je i 11 skokova, 10 asistencija i jednu ukradenu loptu za 39 minuta na parketu.\nKUSTURICA: KOSOVO JE PLJAČKA - "Mora da se odvoji moja lična ideja i politika. Ja im ne bih dao ni pedalj, kao što sam rekao to je najveća pljačka u 20. veku, ali pošto mi imamo mnogo motiva koji nas vraćaju u budućnost, imamo mnogo motiva da verujemo da je Kosovo bila civilizacijska tačka, što možemo da detektujemo preko iskopina", rekao je reditelj Emir Kusturica gostujući u emisiji Pressing na televiziji N1.\n"Pošto to nije naše zašto nam ga otimaju. Ako gubimo postrojenja, struju koju smo mi proizvodili. Mi imamo situaciju gde oni imaju lične karte, granice, carine, taj posao je odavno obvavljen, ali postoji i Rezolucija 1244 i nada da vlast neće priznati kosovo i dati im stolicu u UN", dodao je on.\nGLASANJE O BREGZITU - Britanski poslanici glasaće 15. januara o sporazumu o Bregzitu koji su postigli London i Evropska unija, rekao je portparol Dauning strita.\nRasprava o tom tekstu biće nastavljena danas u donjem domu britanskog Parlamenta, međutim, njegovo usvajanje je neizvesno pošto ga osuđuju kako čvrsti zagovornici Bregzita tako i pobornici Evropske unije.\nPremijerka Tereza Mej rekla je da će nastaviti da radi s Briselom kako bi dobila uveravanja koja bi mogla da ubede poslanike, pošto je već razgovarala s evropskim zvaničnicima za vreme božićnih praznika. Suočen s rizikom dospevanja u ćorsokak i izaska iz EU bez sporazuma, što je sinonim za nagli prekid veza građenih više od četiri decenije, London planira da odloži datum izlaska iz EU, piše list Telegraf.\nPUT DO OSKARA - Američko udruženje reditelja (Direktors Guild of America- DGA) objavilo je nominacije za svoju 71. ceremoniju dodele nagrada, među kojima su reditelji Bredli Kuper, Alfonso Kuaron i Spajk Li.\nAlfonso Kuaron je nominovan za svoju crno-belu dramu "Roma", Bredli Kuper za film "Zvezda je rođena", a Spajk Li za svoj film "BlacKkKlansman".\nOstale dve rediteljske nominacije su Piter Fareli za film "Green Book" i Adam Makej za "Vajs" (Vice) biografski film o bivšem američkom potpredsedniku Diku Čejniju. Nagrade DGA spadaju među one koje mogu da predvide oskarovske nominacije za najboljeg reditelja, a moguće i za najbolji film.\nODLAZAK NAJSTARIJE OSOBE U AMERICI - Lesi Braun, stara 114 godina iz Ohaja, za koju se veruje da je najstarija osoba u SAD, umrla je, rekao je njen unuk.\nBraun koja je živela s jednom od svojih ćerki umrla je u domu u Klivlend Hajtsu, rekao je Ronald Vilson.\nOna je postala najstarija osoba u SAD kada je 9. maja 2018. umrla 114-ogdišnja Delfin Gibson, iz Hantingtona u Pensilvaniji. U ovom trenutku se ne zna ko je sada najstarija osoba u SAD.


Kapitalne investicije u infrastrukturu u svim naseljima u fokusu i u 2017. godini - Општина Стара Пазова - Званична презентација\nNaslovna Informacije Novosti Kapitalne investicije u infrastrukturu u svim naseljima u fokusu i u 2017. godini\nKapitalne investicije u infrastrukturu u svim naseljima u fokusu i u 2017. godini\n„Kao prvi čovek staropazovačke opštine zahvalan sam našim građanima što su nam ukazanim poverenjem na poslednjim izborima ponovo dali priliku da ostvarimo sve ono što smo zacrtali, a tiče se napretka i razvoja Oštine Stara Pazova. Ovakve rezultate sigurno ne bismo postigli, niti bi danas naša opština bila primer jedne uspešne lokalne samouprave, da nemamo dobro uigran tim, koji je posvećen svome poslu i dobrobiti građana”, rekao je, na početku svog obraćanja medijima, prvi čovek staropazovačke Opštine - Đorđe Radinović.\nKao i prethodnih godina, u 2016. godini u opštini Stara Pazova vredno se radilo na realizaciji brojnih projekata, kako infrastrukturnih, tako i onih iz društvenih, pa i socijalnih sfera.\nINVESTICIJE - AKTUELNI KAPITALNI INFRASTRUKTURNI PROJEKTI U 2016.\n1) Kompletna rekonstrukcija centra Vojke – Izgradnja nove kružne raskrsnice sa svim pratećim sadržajima\nNakon investicija u rekonstrukcije i obnove centara staropazovačkih naselja: Nove Pazove, Starih i Novih Banovaca, uskoro će i centar naselja Vojka dobiti svoj novi moderni izgled. Zahvaljujući dobrom i blagovremenom planiranju, kvalitetnoj pripremi svih neophodnih predradnji za konkurisanje i učešće u republičkim sufinansirajućim projektima, Opština Stara Pazova potpisala je trojni Ugovor o realizaciji projekta uređenja centra Vojke sa Ministarstvom privrede i izabranim izvođačem radova „Vojvodinaput a.d, Novi Sad“. Ova investicija, vredna oko 40 miliona dinara, predstavlja prvi zajednički projekat Ministarstva privrede Republike Srbije i Opštine Stara Pazova. Polovinu sredstava za realizaciju projekta obezbedilo je pomenuto ministarstvo, dok je preostalih 50 odsto investicije Opština izdvojila iz svog budžeta. Nakon izgradnje kružne raskrsnice u centru Vojke i postavljanja potpuno novog pratećeg mobilijara u vidu autobuskih stajališta, parkinga, klupi, kanti za otpadke i javne rasvete, Vojčani će dobiti novi izgled centra po ugledu na uređene manje gradove, kakvih ima u razvijenim Evropskim zemljama.\n2) Kompletna rekonstrukcija raksrsnice kod Bazena – Izgradnja nove kružne raskrsnice\nStaropazovačka lokalna samouprava strateški se fokusirala na ulaganja u bolju i kvalitetniju putnu infrastrukturu. Kao jedan od modela obezbeđivanja sredstava za investiranje u izgradnju, održavanje i poboljšanje putne infrastrukture, Opština Stara Pazova i njeno rukovodstvo, kvalitetno sarađuju sa relevantnim republičkim, a od skoro i sa pokrajinskim institucijama, na prvom mestu sa Pokrajinskom vladom, pokrajinskim sekretarijatima, kao i Upravom za kapitalna ulaganja AP Vojvodine. Kao praktičan primer te saradnje je Ugovor koji smo nedavno potpisali sa Upravom za kapitalna ulaganja AP Vojvodine, a tiče se izgradnje nove kružne raskrsnice na raskrsnici državnog puta II A reda, br. 100 i lokalnog puta Vojka – Stari Banovci, kod bazena na lokaciji između Stare i Nove Pazove. Vrednost ove investicije je oko 55 miliona dinara, od čega je 26,5 miliona dinara obezbeđeno Konkursom uprave za kapitalna ulaganja.\n3) Realizacija prvog JPP u Republici Srbiji Asfaltiranje svih ulica – model za sve lokalne samouprave\nU sklopu projekta Javno – privatnog partnerstva na teritoriji Opštine Stara Pazova pokrenuti su radovi na asfaltiranju ulica na više lokacija po naseljima u Opštini, a za manje od 120 dana svaki registrovani zemljani ili nasuti put sa statusom ulice, asfaltiran je po najvišim standardima. Javno-privatno partnerstvo je jedan od najboljih i najefikasnijih modela investiranja u kapitalne projekte i po ovome se Stara Pazova uvrstila među prve opštine u Srbiji. Realizaciju ovog zahtevnog projekta lokalna samouprava je ostvarila odgovornim pristupom problemu, velikim zalaganjem, izradom sve neophodne projektno-tehničke dokumentacije i uspešno sprovedenim projektom. Ukupno je asfaltirano 115 ulica, napominjem, u svim naseljima, a neke od tih ulica su bile stare i po nekoliko decenija.\n4) Izgradnja petlje sa isključenjima na autoput E-75\nPo dolasku na vlast 2012. godine, sadašnje rukovodstvo Opštine Stara Pazova je odmah počelo sa rešavanjem krucijalnih problema i realizacijom ključnih projekata na koje su građani naše Opštine čekali četvrt veka. Nakon dugogodišnjih napora i pregovora, rukovodstvo opštine Stara Pazova uspelo je da izdejstvuje sve potrebno za izgradnju petlje sa isključenjima na međunarodni autoput E-75 na lokaciji između Nove Pazove i Starih Banovaca. Višedecenijska potreba za ovom petljom građana naselja Stari Banovci, Nova Pazova i Vojka se obistinjuje, a dugogodišnji rad i iscrpljujuće procedure pri izradi projektno – tehničke dokumentacije, pribavljanju dokumentacije i rešavanju imovinsko – pravnih odnosa dobija svoj epilog, jer su radovi u punom jeku. Prema zvaničnim informacijama iz JP „Putevi Srbije“, koje finansira izgradnju petlje, ceo projekat je vredan oko 4 miliona evra, obezbeđenih kreditom Evropske banke za obnovu i razvoj. Pored toga što će doprineti privlačenju novih investitora, a samim tim i dodatnom privrednom razvoju opštine Stara Pazova, petlja „Nova Pazova“ će mnogo značiti i građanima opštine Stara Pazova koji svakodnevno putuju za Novi Sad ili za Beograd. Zahvaljujući projektu izgradnje ove bitne priključne saobraćajnice, neke od svetski poznatih kompanija kao što su belgijski Delez i nemački Lidl, svoj kapital uložile su u dva velika distributivna centra čime je počela ekspanzija četvrte industrijske zone. Puštanjem u saobraćaj petlje sa isključenjima sačuvaće se i lokalna putna infrastruktura u koju je takođe u proteklih par godina dosta ulagano, jer brojna teška vozila koja prevoze robu od i do distributivnih centara i fabrika, prolaze kroz naseljena mesta. Još jedna veoma bitna uloga buduće petlje je povezivanje dva međunarodna evropska puta Budimpešta - Beograd – Niš (E-75) i Ljubljana – Zagreb – Beograd (E-70) što predstavlja drugi prsten obilaznice oko glavnog grada Srbije – Beograda.\n5) Urađena I od IX faza putnog pravca Stara Pazova – Stari Banovci (1,5km novog asfalta)\nU narednoj godini očekujemo nastavak realizacije projekta rekonstrukcije državnog puta drugog A reda br.127, odnosno putnog pravca Stara Pazova – Stari Banovci, čiji je jedan deo završen. Početkom juna završena je rekonstrukcija 1.500 m puta u Svetosavskoj ulici i ulici Vuka Karadžića u kojoj je kompletno postavljen novi širi kolovoz, saobraćajnica je sada pogodna za transportni saobraćaj. Urađeni su ivičnjaci, nova podloga, novi asfalt, proširen je put na 6,5m. U okviru ovog projekta predstoji izgradnja četiri kružne raskrsnice, rekonstrukcija ostatka saobraćajnice do Starih Banovaca. Do sada je put IIA reda bio u veoma lošem stanju, a zahvaljujući trudu i zalaganju lokalne samouprave radovi na rekonstrukciji, ove i za građane i za privredu veoma bitne saobraćajnice, počeli su u aprilu mesecu. Zbog kompleksnosti projekta rekonstrukcije i saobraćaja, koji će uvek u određenom režimu biti u funkciji, rekonstrukcija čitave deonice puta Stara Pazova – Stari Banovci radiće se u ukupno IX predviđenih etapa i, prema planu, nastavlja se u 2017. godini.\n6) Kompleks Trafo stanice od 30 megavata u industrijskoj zoni Krnješevci\nInfrastrukturno i komunalno opremanje postojećih industrijskih zona na teritoriji opštine Stara Pazova jedan je od najznačajnih poduhvata, kada je u pitanju privlačenje domaćih i stranih investitora. Pored izgradnje pristupnih saobraćajnica, vodovodne, kanalizacione i gasne mreže, od izuzetnog značaja za razvoj privrede i bolji kvalitet života građana je obezbeđivanje neophodnih električnih instalacija i adekvatnog napajanja. U industrijskoj zoni u Krnješevcima, tzv. Južnoj radnoj zoni, koja ima površinu od oko 630ha namenjenih za izgradnju i funkcionisanje robno-transportnih centara i privrednih komplkeksa, trenutno posluje oko 20 domaćih i stranih kompanija evropskog renomea. Pre mesec dana u ovoj zoni počela je izgradnja prve etape kompleksa trafostanice, koja će za godinu dana, električnom energijom napajati veliki broj firmi u dve industrijske zone i domaćinstva u naseljima, ne samo u Krnješevcima, već i u susednim Šimanovcima. Vrednost ove investicije, koja će umnogome pomoći daljem privrednom razvoju staropazovačke Opštine, je oko 2,5 miliona evra, ne računajući izgradnju priključnog dalekovoda. Za ovaj projekat rađena je detaljna „Studija opravdanosti“, a neophodne dozvole, koje su morale da budu usaglašene, efikasno su obezbedile sve nadležne pokrajinske institucije i administracija Opštine Stara Pazova.\n- NASTAVLjENO ULAGANjE U CRKVE, ŠKOLE, OBJEKTE ZDRAVSTVA, SPORTA -\nSagledavajući potrebe naših građana, po prioritetima pristupamo rešavanju i realizaciji neophodnih projekata. Prethodnih godina, ali i ove koja je u završnici, ulagano je mnogo u rekonstrukcije centara većine naselja, izgradnju savremenih objekata vrtića, Domova kulture u obnovu objekata zdravstva, kulture, sporta kao i u crkveno – verske objekte.\nOtvoren novi moderni objekat vrtića u Belegišu - U aprilu mesecu je otvoren novi, po svim neophodnim standardima izgrađen, objekat vrtića u Belegišu. Ovo je još jedna u nizu kapitalnih investicija Opštine Stara Pazova. Smatramo da jedna lokalna samouprava može da funkcioniše ukoliko u njoj normalno funkcionišu sve sfere društva, vođeni ovim, značajna sredstva smo izdvojili za potrebe izgradnje ovog objekta u kojem boravi oko 100 mališana uzrasta od jedne do šest godina. Investicija je realizovana emisijom municipalnih obveznica Opštine Stara Pazova.\nAparati za vodu za piće za vrtiće - Opština je donirala i aparate za filtriranje vode svim objektima vrtića. Prema predviđenoj dinamici i u saradnji sa dve predškolske ustanove nastavićemo i dalje da pratimo njihove potrebe kako bi naši najmlađi sugrađani, mogli bezbrižno da rastu i uče.\nOtvorena nova sportska hala u Golubincima sa savremenom kuglanom - Ove godine svečano je otvorena i velika sportska hala u Golubincima u koju je Opština uložila oko 90 miliona dinara. Ovaj sportsko-rekreativni centar u kom se igra košarka, odbojka i drugi dvoranski sportovi, ima površinu od preko 1.300m², a sadrži i savremeno opremljenu kuglanu. Projekat je finansiran emisijom municipalnih obveznica Opštine, po čemu je opština Stara Pazova među retkim lokalnim samoupravama u Republici Srbiji.\nTehnički uređaji za dijagnostiku u Domu zdravlja - Za potrebe pružanja adekvatne zdravstvene zaštite, u saradnji sa Domom zdravlja, nabavljeni su najsavremeniji ultrazvučni aparati.\nIzgradnja hrama sv. Angeline na Kablaru - U naselju Banovci Dunav pre oko mesec dana počeli su radovi na izgradnji pravoslavnog hrama sv. Angeline. U toku je izlivanje stope za temelje vrednosi oko 6 miliona dinara, a temelji bi trebalo da budu završeni do nove godine. Hram će biti površine oko 200 kvadrata, na proleće će gradnja biti nastavljena. Nesebičnu pomoć u izgradnji buduće bogomolje u naselju Kablar pružila je Opština Stara Pazova obezbedivši, bez nadoknade, plac površine 31 argde će biti izgrađen hram i parohijski dom.\n- KONTINUIRANA BRIGA O SOCIJALNIM KATEGORIJAMA -\nOgrev za 1000 najsiromašnijih porodica - Opština solidarnosti, investicija i privrede, potkrepljuje više primera i realizacija brojnih projekata u protekle četiri godine. Svake godine Opština Stara Pazova za najugroženije slojeve stanovništva obezbeđuje ogrev u vidu uglja. I ove godine na adrese najsiromašnijih domaćinstava u naseljima opštine Stara Pazova stići će besplatan ogrev koji je finansiran sredstvima iz opštinskog budžeta. Ova vrsta pomoći Opštine namenjena je građanima slabijeg materijalnog stanja, koji su primaoci socijalne pomoći Centra za socijalni rad Stara Pazova.\nNovogodišnji paketići za decu iz materijalno ugroženih porodica - Tradiciju dodele novogodišnjih paketića takođe održavamo svake godine. Krajem decembra će naši najmlađi sugrađani dobiti prigodne poklone. Obezbedili smo oko 1500 novogodišnjih paketića za mališane čiji su roditelji primaoci socijalne pomoći, koji pripadaju siromašnim romskim porodicama ili su deca samohranih roditelja, iz svih mesnih zajednica.\nMladi bračni parovi i porodice sa skromnim primanjima povoljnije do prve nekretnine - Opština Stara Pazova preko svog javnog preduzeća - Opštinska stambena agencija, obezbeđuje trajna stambena rešenja za porodice slabijeg imovinskog statusa. Pored nove zgrade u centru Stare Pazove, počela je i gradnja zgrade u Fruškogorskoj ulici u Staroj Pazovi. Projekat se realizuje na osnovu ugovora između Opštinske stambene agencije i Republičke agencije za stanovanje na osnovu kojeg Republička agencija finsira izgradnju jednim delom u visini od 15 miliona dinara. Staropazovačka lokalna samouprava je preuzela obavezu da izgradi 246 kvadratnih metara od planiranih 705 kvadratnih metara stambenog prostora i da obezbedi 35 miliona dinara za infrastrukurno opremanje četiri parcele. Zgrada će imati 15 stanova.\nRešavanje stambenog pitanja izbeglica iz Hrvatske i BiH - Trajno rešenje Pre nepunih dva meseca, za 14 izbegličkih porodica sa teritorije Opštine Stara Pazova, obezbeđena su trajna i održiva stambena rešenja u vidu seoskih kuća sa okućnicom, zahvaljujući realizaciji „Potprojekta 2“ iz Regionalnog stambenog programa. Opština Stara Pazova i opštinsko Povereništvo za izbeglice i migracije, nastavili su i dalje da prate pomenuti program i da apliciraju na konkurse. Potpisan je novi Ugovor, kojim je za Opštinu Stara Pazova opredeljeno 270.000 evra, a biće obuhvaćena nabavka građevinskog materijala pojedinačno u vrednosti od 4.500 do 9.000 evra. Očekuje se da će, u zavisnosti od procenjenog stanja na terenu, biti konačno rešen problem stanovanja za dodatnih 30 ili više od 30 porodica, što će biti sprovedeno kroz zvaničan Konkurs Opštine i zakonom predviđenom komisijskom procedurom.\nProjekat izgradnje rehabilitacionog centra u ŠOSO „Anton Skala“ - Solidarnost i briga za određene segmente društva ogleda se i u realizaciji projekata kao što je projekat „Razvoj inovativnih usluga socijalne zaštite namenjenih ranjivim grupama u Staroj Pazovi“, koji naša lokalna samouprava realizuje u partnerstvu sa školom za osnovno i srednje obrazovanje "Anton Skala" iz Stare Pazove i školom za osnovno i srednje obrazovanje "Milan Petrović" iz Novog Sada. Vrednost projekta, koji je namenjen efikasnijoj inkluziji pomenutih socijalnih kategorija stanovništva, kreiranju uslova za poboljšan kvalitet života i očuvanje, pre svega, zdravlja dece i mladih, koji žive na teritoriji opštine, je 234.000 evra. Od pomenutog iznosa Evropska unija je, kroz program na koji je naša opština efikasno aplicirala, obezbedila 198.000 evra, a lokalna samouprava je, kao nosilac projekta, iz svojih sredstava izdvaja značajnih 36.000 evra. U okviru projekta će se uspostaviti Rehabilitacioni centar, koji će biti sagrađen u dvorištu škole za osnovno i srednje obrazovanje "Anton Skala" i koji će pružati usluge deci i mladima - korisnicima dnevnih usluga socijalne zaštite u lokalnoj zajednici, učenicima škole za decu sa smetnjama u razvoju, kao i učenicima iz škola, koji imaju podršku defektologa u matičnim školama. Osnovu Rehabilitacionog centra čine visoko specijalizovane prostorije za senzornu stimulaciju (senzorna soba, bela soba i slana soba), koje su izolovane, interaktivne sobe u kojima se nalazi oprema za stimulaciju čula ili određenih čula u cilju senzorne integracije.\n- KVALITETNA SARADNjA SA POKRAJINOM I REPUBLIKOM -\nJedna od najrazvijenijih sremskih Opština u više navrata je od strane državnog i pokrajinskog vrha isticana kao primer kako bi se jedna lokalna samouprava trebala razvijati. Napredak jedne lokalne samouprave umnogome zavisi od stepena saradnje sa relevantnim državnim i pokrajinskim institrucijama. U ovoj godini ostvarili smo odličnu komunikaciju sa novom Pokrajinskom vladom, što je rezultiralo i konkretnim projektima. I od Pokrajine i od Republike imamo podršku za realizaciju brojnih projekata. U poseti našoj opštini, ove godine, boravili su brojni predstavnici pomenutih institucija kao što su predsednik Pokrajinske vlade, Igor Mirović, državni sekretar u Ministarstvu državne uprave i lokalne samouprave, Ivan Bošnjak, pokrajinski sekretar za regionalni razvoj, međuregionalnu saradnju i lokalnu samoupravu, Ognjen Bjelić, direktor Razvojnog fonda vojvodine, Goran Savić, direktor Uprave za kapitalna ulaganja AP Vojvodine, Nedeljko Kovačević i mnogi drugi.\nRelevantnim projektima i adekvatnim koracima do sredstava iz EU Fondova\nPored apliciranja na konkurse republičkih i pokrajinskih institucija, opštinski tim prati i Dostupna sredstva namenjena za realizaciju projekata iz oblasti koje je definisala Evropska unija. Trenutno smo aplicirali na 3 konkursa koja finansira EU , a tiču se socijalno – osetljivih kategorija stanovništva i nadamo se pozitivnom ishodu.\nMemorandum o saradnji sa dva grada iz EU – Pregovori sa dva grada iz EU su već u jeku i za nepuna sva meseca očekujemo susrete, na kojima ćemo potpisati Sporazume o bratimljenju sa gradovima iz EU koji su nam neophodni kako bi imali mogućnost pristupanju i apliciranju IPA Fondovima EU, koji su namenjeni zemljama kandidatima i potencijalnim kandidatima za članstvo u EU za usvajanje i sprovođenje političkih, institucionalnih, pravnih, administrativnih, socijalnih i ekonomskih reformi koje se od njih zahtevaju u cilju usaglašavanja sa vrednostima Evropske unije i postepenog usklađivanja sa pravilima, standardima, politikama i praksama radi dostizanja punopravog članstva u EU.\nInovativni pristup na lokalnu - povezivanje privrednika za subvencije od države Inicijativom opštinskog rukovodstva, prevashodno predsednika Opštine Stara Pazova, Đorđa Radinovića, u Vladi RS postignut je dogovor da se privrednicima sa teritorije naše opštine, zbog veoma razvijene domaće privrede, omogući udruživanje kako bi, na taj način, stekli uslove da apliciraju za državne subvencije. Na teritoriji Opštine posluje zaista veliki broj, uspešnih kompanija i preduzeća, koji nažalost nisu u mogućnosti da odjednom zaposle više stotina radnika, ali ukoliko se udruže i tako zaposle broj radnika koji je uslovima neophodan za dobijanje državnih subvencija, iste mogu i da dobiju.\nKapitalni infrastrukturni projekat za naredne tri godine - Izgradnja kanalizacione mreže istovremeno svuda na teritoriji Opštine\nJedan od najkompleksniji poduhvata, koji nas kao rukovodstvo lokalne samouprave očekuje je izgradnja 230km duge mreže za kanalizaciju u svim mestima naše Opštine. Problem je višedecenijski, ali smo u proteklom mandatu izvršili sve neophodne projektne radnje, tako da sada ulazimo u proceduru raspisivanja međunarodnog tendera za javno-privatno partnerstvo. Nacrtom idejnog projekta smo obuhvatili svih devet naselja opštine. Projekat će podrazumevati objedinjavanje kompletne kanalizacione mreže u odnosu na jedan centralni prečistač. U pitanju je izgradnja mreže kanala i kolektivnih pravaca u pomenutoj dužini. Kako bi ubrzali proces realizacije mi smo već u kontaktu sa potencijalnim investitorima, a naša namera je da za ovaj projekat zadužimo investitore po najpovoljnijim uslovima, koji su u mogućnosti da na najadekvatniji način realizuju obuhvatan i veoma zahtevan proces izgradnje kanalizacione mreže. Ceo projekat će se finansirati kroz program javno-privatnog partnerstva bez zaduživanja Opštine sa manjim učešćem građana tokom priključivanja na sistem.\n- PLANOVI ZA 2017. GODINU -\nIstim tempom nastavljamo i dalje. U sledećoj godini po prioritetima nastavljamo sa realizacijom, za građane bitnih projekata u svim naseljima podjednako. Dobrom komunikacijom sa predstavnicima mesnih zajednica i sa građanima, imamo uvid u potrebe građana. Prepoznali smo projekte od vitalnog značaja za meštane svakog mesta ponaosob, uradili većinu projekata, odnosno pripremili neophodnu projektno-tehničku dokumentaciju, tako da će sledeće godine cela Opština postati jedno veliko gradilište sa znčajnim investicijama u lokalnu infrastrukturu, radi dobijanja još lepših i uređenijih naselja.\nDOBIJAMO STATUS GRADA – PAZOVA POSTAJE GRAD\nDobijanje statusa grada je strateški cilj kojem opštinsko rukovodstvo Opštine Stara Pazova teži i usmerava svu svoju energiju. Svi infrastrukturni projekti koje smo do sada realizovali ali i oni na čijoj realizaciji vredno radimo, usmereni su ka tom cilju. Smatramo da bi se dobijanjem statusa grada u Opštini Stara Pazova stekli još bolji uslovi i za privlačenje stranih investitora. Geografski položaj naše opštine nam svakako ide u korist kao i odlična saobraćajna komunikacija (izlaz na međunarodni autoput E-75 i E-70). Dobijanje statusa grada omogućiće još brži i ravnomerniji razvoj svih naselja u Opštini, tada već grad Stara Pazova imala bi više gradskih Opština. Status grada predstavljao bi vrhunac zacrtanog plana opštinskog rukovodstva, a obezbedio bi od Republičke Vlade i veće ingerencije što bi opet značilo još lakše rešavanje tekućih problema i otvaranje vrata našem daljem privrednom razvoju. Omogućila bi se buduća saradnja, sporazumi i projekti sa razvijenim evropskim gradovima, imali bi veći priliv sredstava iz republičkog budžeta, unapredilo bi se funkcionisanje lokalne samouprave koja bi kroz gradske opštine bila dostupnija građanima, građani Stare Pazove dobili bi uređenu Bolnicu čime bi se znatno unapredilo zdravstvo, imali bi mogućnost da otvorimo i Univerzitet, sve službe za servise građana kao što su Policija, Vatrogasna služba, Sud, Poreska uprava, Centar za socijalni rad, umesto do sada podređenog statusa i sporijih procedura postali bi filijale, čime se podiže kvalitet njihovih usluga za potrebe građana, mogao bi se formirati i Privredni sud za potrebe građana i privrede. Podršku dobijanju statusa grada, Opština Stara Pazova ima i od Pokrajine i od Republike.


Tag / Embargo / Vesti online\nAmerički embargo stupio na snagu\nAmerički embargo na venecuelsku naftu stupio je danas na snagu. Cilj sankcije je da predsednik Nikolas Madur natera na ostavku dodatnim slabljenjem ionako oslabljene venecuelske privrede, prenosi...\nTramp: Rusija zaobilazi embargo, mnogo toga šalje u Severnu Koreju\nPredsednik SAD Donald Tramp saopštio je da Rusija zaobilazi embargo, uveden Severnoj Koreji i nastavlja da mu isporučuje robu.\nRusija se svađa s Kazahstanom zbog Srbije\nFederalna služba za veterinarski nadzor (Roseljhoznadzor) najavila je predstojeće uvođenje ograničenja na uvoz povrća i voća sa teritorije Kazahstana.\nRusija: Nismo podržali totalni embargo Pjongjangu\nRusija nikada nije podržavala ideju potpunog embarga Severnoj Koreji, izjavio je zamenik ministra spoljnih poslova Rusije Sergej Rajbkov za Sputnjik komentarišući poziv predsednika SAD Donalda...\nUprkos protivljenju SAD, UN ukidaju embargo Kubi\nGeneralna skupština Ujedinjenih nacija usvojila je danas rezoluciju u kojoj se SAD pozivaju da ukinu ekonomski embargo Kubi, prenosi Rojters.\nTeška kriza trese Arape, stižu posledice\nAgencija Fič snizila je kreditni rejting Katara na AA-, navodeći kao razlog mali napredak u pravcu okončanja embarga protiv tog emirata. Embargo su uvele susedne zemlje Persijskog zaliva...\nAsad: Nema saradnje sa zapadnim državama\nMisteriozni "Biro 39" finansira jednog od najopasnijih ljudi na svetu\nRusija i SAD pripremaju sankcije ID-u\n"Rusija i SAD bi mogle da pripreme zajednički nacrt rezolucije za nametanje ekonomskog i trgovinskog embarga protiv ID-a, a slično iskustvo u prošlosti je već postojalo", izjavio je zamenik...\nTurci uveli Rusima embargo!\nMinistarstvo poljoprivrede Rusije dobilo je zvanično obaveštenje o uvođenju carina na ruske proizvode, piše list "Izvestija", pozivajući se na Ministarstvo.\nRusi ipak, ne mogu bez turskih...\nRuska vlada je ukinula embargo na uvoz određenih prehrambenih proizvoda iz Turske, koji je uveden prošle godine nakon obaranja ruskog aviona u blizini Sirije.\nSatrli sami sebe: 15 milijardi dolara štete od sankcija Rusiji\nPredsednik Ukrajine Petro Porošenko izjavio je u utorak da je zatvaranje ruskog tržišta za ukrajinsku robu bio "ekonomski šok" za Ukrajinu, koji je koštao zemlju najmanje 15 milijardi dolara.


Parcijalna masaža - Simfonija Centar\nKao što i sam naziv govori za sebe, parcijalna masaža je usmerena specifično ka određenom delu tela u kome želimo da tretiramo problem. Ona služi da oslobodi tenzije bilo koji deo tela za kratko vreme. Parcijalna masaža za cilj ima rešavanje konkretnog problema, bilo da je u pitanju ukočenost, bol, deformitet.\nStres je svakodnevni pratilac savremenog načina života. Višečasovno sedenje na radnom mestu i pred računarom dovodi do zamaranja leđne i vratne muskulature i lošeg držanja tela. Kao posledica, javlja se hroničan bol u predelu vrata i leđa. Stres i napetost u telu se najčešće nakupljaju u ovom delu. Masažom leđa i vrata pospešuje se cirkulacija u ovom delu tela, rasterećuje se mišićno tkivo i poboljšava opšte raspoloženje.\nParcijalna masaža se primenjuje na zahtev klijenta i odnosi se na tretiranje odredjenog dela tela (ruku, nogu, stopala, ledja, glave), sa ciljem da se masirani deo tela dodatno opusti, i da se samim tim omogući skladno funkcionisanje kompletnog organizma.\nKao i za ostale, i za ovu vrstu masaže koristimo kvalitetna ulja koja pospešuju brzo rešavanje problema.\nMolimo Vas da Vaš termin zakažete minimum 1 dan unapred na broj telefona:\nIli zakažite online


LOPARE Čuvari tradicije majevičkog kraja - Semberske\nLOPARE Čuvari tradicije majevičkog kraja\nU Centru za kulturu i informisanje u Loparama, uz bogat kulturno-umjetnički program održano je sinoć završno veče tradicionalne manifestacije “Majevičko posijelo-2018”, koja ima takmičarsko-revijalni karakter.\nPredsjednik Srpskog prosvjetnog i kulturnog društva /SPKD/ “Prosvjeta” ove majevičke opštine Radmila Mitrović podsjetila je da je cilj ovakvih kulturnih sadržaja očuvanje i njegovanje duhovnih i narodnih vrijednosti majevičkog kraja.\n“Ova manifestacija traje od polovine decembra protekle godine. Održana su takmičenja u igri prstena, vokalno-instrumentalnih grupa, harmonike, frule, šargija i folklornih ansambala, kao i izložbe kućne radinosti”, rekla je Mitrovićeva novinarima.\nSpasojević je podsjetio da se “Majevičko posijelo” održava već osamnaestu godinu zaredom.\nPokroviitelji manifestacije su Ministarstvo prosvjete i kulture Republike Srpske i opština Lopare.\nNačelnik Lopara Rado Savić izrazio je uvjerenje da će ova kulturna manifestacija trajati i dalje i prenijeti se na mlađe generacije s ciljem očuvanja tradicije majevičkog kraja.\n“Svi običaji koji krase Majevicu traba da budu sačuvani, a `Majevičko posijelo` je prilika da se dio tradicije našeg kraja prikaže u najljepšem svijetlu a opština Lopare će i u narednom periodu materijalno pomagati ovakve i slične manifestacije, istakao je Savić.\nOn je zahvalio SPKD-u “Prosvjeta” koji daje veliki doprinos očuvanju tradicije majevičkog kraja.\nManifestaciju je organizovalo SPKD “Prosvjeta” Lopare uz podršku Centra za kulturu i informisanje ove opštine.\nPrevious : (VIDEO) BILO MU JE MUKA DA PLAĆA PRESKUPE KIRIJE: Pogledajte kakvo čudo od kuće je napravio za 2.000 dolara!\nNext : Prijedorčanin već 60 godina prima penziju


Slovenija nastavlja da pomaže turizam\nSvet Autor:Tanjug05. maj. 202021:02\nS obzirom na to da se predviđa da će turistička industrija zbog korona virusa biti duže zatvorena nego većina drugih sektora, slovenačka vlada razmatra produženje privremene hitne pomoći za turističke kompanije za nekoliko meseci ili čak do kraja godine, izjavio je ministar ekonomije Zdravko Počivalšek.\nKako prenosi agencija STA, on je pred novoosnovanim savetom za turizam, savetodavnim telom vlade, rekao da će formalno predložiti da mere državne pomoći turizmu, koje ističu krajem maja, budu produžene za četiri meseca ili čak do kraja godine.\nIako je trenutna epidemiološka situacija povoljna, Počivalšek je napomenuo da se očekuje da ove godine prihodi od turizma budu manji za između 25 i više od 70 odsto, zavisno od tempa ublažavanja mera uvedenih u cilju suzbijanja korona virusa.\nTerase barova u Sloveniji otvorene su juče, a restoranima je već nekoliko nedelja dozvoljeno da poslužuju hranu za dostavu.\nPočivalšek je rekao da bi „značajniji koraci“ u pokretanju turizma mogli uslediti u drugoj polovini maja ili u junu, kao, na primer, otvaranje malih smeštajnih objekata.\nSlovenija je, takođe, razgovarala sa Hrvatskom o ponovnom otvaranju granice zbog turističkih putovanja. Počivalšek je rekao da će šefovi oba zavoda za javno zdravlje ove nedelje razgovarati o protokolima za prelazak granice.\nMinistar je, međutim, upozorio da će se turizam trajno promeniti jer se veći akcenat stavlja na zdravstvo.\nDirektor Nacionalnog instituta za javno zdravlje Milan Krek rekao je nakon sednice da će se ekspertska grupa sastati ove nedelje, kako bi se osiguralo da će, nakon što bude dato zeleno svetlo za otvaranje, biti spremni gostioničari, vlasnici hotela i drugi turistički radnici.


Prva žrtva gripa u Srbiji - Ozon Media\nSremska Mitrovica – U Srbiji je do sada registrovan jedan smrtni ishod koji se može dovesti u vezu s virusom gripa tipa A, a od 4. do 10. februara zabeleženo je 11.942 slučaja oboljenja sličnih gripu, navodi se u saopštenju na sajtu instituta za javno zdravlje „Milan Jovanović Batut“.\nU saopštenju se dodaje da je u Srbiji u tom periodu registrovana srednja aktivnost virusa gripa, porast broja obolelih od oboljenja sličnih gripu i široka geografska rasprostranjenost.\nRegistruje se i trend povećanja broja obolelih od oboljenja sličnih gripu u svim uzrasnim kategorijama, a potvrđena je cirkulacija sva tri tipa virusa gripa: A(H1), A(H3) i B.\nPotvrđeni slučajevi su s teritorije 14 okruga: Južnobačkog, Severnobačkog, Južnobanatskog, Braničeskog, Sremskog, Zapadnobačkog, Kolubarskog, Mačvanskog, Srednjebanatskog, Šumadijskog, Pirotskog, Zlatiborskog i Beogradskog okruga.\nZavod preporučuje vakcinaciju kao najefikasniju meru prevencije i navodi da je vakcina protiv gripa bezbedna. Zaključno sa 8. februarom u Srbiji je, od planiranih oko 300.000, od sredine novembra 2012. godine, vakcinisano 192.551 osoba.\nAudicija za festival ”Mitrovаčkа Vivkovizijа”\nProglašeno 15 najboljih


Lukšić:Napad pokazatelj netolerantnosti\nNapad na reditelja spota Mi smo dio ekipe, Danila Marunovića, glumca u spotu, Todora Vujoševića, i novinara Mirka Boškovića pokazuje da u crnogorskom društvu još postoji netolerantnosti prema različitostima, ocijenio je premijer Igor Lukšić.\nOn je, upitan da prokomentariše napad na njih i da li će se, sa pozicije premijera, založiti da se slučaj rasvijetli, rekao da smatra da je to potpuno logično, podsjećajući da su u prvim reakcijama snažno osudili takav događaj.\n"To nije dobro, jer pokazuje da u našem društvu još postoji određena netolerantnost prema različitostima i čini mi se da nas ne preporučuje baš najbolje kad je u pitanju stremljenje da i u toj politici dostignemo evropske standarde", rekao je Lukšić novinarima u Miločeru.\nOn, kako je rekao, može da razumije da mnogi nijesu saglasni sa takvom pojavom u društvu i da smatraju da to ne pripada crnogorskom društvu. "Ali mislim da je najbolji odgovor i formula dopustiti svakom da se ponaša na način kako misli da treba i pokazati jednu vrstu tolerantnosti".\nLukšić je naveo da je Crna Gora u mnogim oblastima uspjela da izgradimo takvo društvo i da nema razloga da u tom smislu ne pokažemo da možemo razumjeti svakog člana društva.\nPrema njegovim riječima, napori Vlade će biti iskazani i uskoro usvojenom strategijom o tom pitanju.\n"Kroz Savjet za zaštitu od diskriminacije bavićemo se i takvim situacijama, tim pitanjima i pokazati da naše društvo treba graditi kao društvo koje se do kraja zasniva na evropskim standardima i vrijednostim", zaključio je Lukšić.


Završen projekat “Prevazilaženje nejednakosti: borba protiv diskriminacije i zločina iz mržnje nad Romima i Romkinjama u Srbiji” : Inkluzija\nZavršen projekat “Prevazilaženje nejednakosti: borba protiv diskriminacije i zločina iz mržnje nad Romima i Romkinjama u Srbiji”\nZavršna konferencija projekta “Prevazilaženje nejednakosti: borba protiv diskriminacije i zločina iz mržnje nad Romima i Romkinjama u Srbiji” održana je 30. novembra u Medija centru u Beogradu.\nProjekat je uz podršku Ambasade Kraljevine Holandije sproveo Regionalni centar za manjine u saradnji sa Poverenicom za zaštitu ravnopravnosti. Govornice na skupu su bile Jovana Vuković, koordinatorka Regionalnog centra za manjine, Ljiljana Lončar, pomoćnica Poverenice za zaštitu ravnopravnosti, Slavica Rakić, predsednica UG Romani Cikna iz Kruševca, kao i Marko Vasiljević, programski saradnik Regionalnog centra za manjine.\nLjiljana Lončar se u svom izlaganju osvrnula na kontinuitet saradnje između Regionalnog centra za manjine i Poverenice za zaštitu ravnopravnosti, navodeći konkretne primere zajedničkih aktivnosti. Ona je takođe podsetila na rasprostranjenost diskriminacije prema Romima i Romkinjama ukazujući na slučajeve diskriminacije u oblasti zapošljavanja, govora mržnje i uznemiravajućeg i ponižavajućeg postupanja prema pripadnicima ove ranjive manjinske grupe za koje su vođeni postupci po pritužbama pred ovim organom ili su pokretane strateške parnice.


Čeka ih najveći rast BDP-a na svetu - B92.NET\nČeka ih najveći rast BDP-a na svetu\nPeking -- Najviše kinesko rukovodstvo najavilo je snažan ekonomski rast i obećalo dodatno otvaranje tržišta i smanjenje ogromne industrije.\nIzvor: Tanjug četvrtak, 8.03.2018. | 19:55\nUpravo zbog industrije čelika su narasle trgovinske tenzije između Pekinga i Vašingtona i Evrope, izveštava agencija AP.\nCiljani rast od "oko 6,5 procenata", koji je najavio premijer Li Kećijang u kineskom parlamentu, malo je niži u odnosu na prošlu godinu, i ukoliko bude ostvaren biće među najvećima u svetu.\nPremijer je takođe obećao dalji napredak u oblasti razvoja električnih automobila i drugih tehnologija i bolju regulaciju kineske finansijske industrije, pogođene skandalima.\nMada su ustavne promene, koje bi omogućile predsedniku Si đinpingu doživotni ostanak na čelu zemlje, bacile u zasenak druge teme na sednici Nacionalnog narodnog kongresa, privrednici i ekonomisti ipak traže signale o ubrzanju reformi.\n"Bićemo odlučniji u reformama i otvaranju (tržišta)", rekao je Li u obraćanju na svečanoj sednici paralamenta pred skoro 3.000 delegata, koji je prenosila nacionalna televizija.\nKineska privreda je prošle godine porasla za 6,9 odsto, čemu je doprineo veliki rast plasmana banaka i prodaja nekretnina, što regulatori pokušavaju da ograniče usled zabrinutosti zbog rastućeg duga.\nLi je obećao da će Peking jače otvoriti ekonomiju stranim investitorima kroz "potpuno otvoranje" proizvodnog sektora i širenje njihovog pristupa drugim industrijama, ali nije izložio nikakve detalje.\nKineski premijer je istovremeno, kako navodi AP, ublažio ta obećanja ističući planove za dalje jačanje državnih preduzeća koja dominiraju u većini kineskih industrija, ukljucujući energetiku, telekomunikacije i finansije.\n"Naša preduzeća u državnom vlasništvu bi, kroz reformu i inovacije, trebalo da postanu lokomotiva visokokvalitetnog razvoja", rekao je on.\nLi je obećao da će biti napravljen "značajan napredak" u višegodišnjoj kampanji redukovanja proizvodnih kapaciteta u industriji čelika, ugalj i drugim granama u kojima ponuda prevazilazi tražnju.\nOvogodišnji cilj uključuje eliminaciju 30 miliona tona proizvodnih kapaciteta u politički osetljivoj industriji čelika, precizirao je on.\nAmerička agencija navodi da nije poznato kako će to uticati na godišnju kinesku proizvodnju od oko 800 miliona tona.\nPredsednik kineske vlade je poručio takođe da će poboljšati nadzor nad kineskom finansijskom industrijom i da će pojačati kontrolu nad rastućim dugom preduzeća, što je međunarodne rejting agencije navelo da smanje kreditni rejting Pekinga prošle godine.\nLi je pokušao da otkloni zabrinutost o tome da bi rast duga mogao da izazove bankarsku krizu ili da uspori ekonomski rast, iznevši ponovo uveravanja da je Peking "u potpunosti sposoban da spreči sistemske rizike".\nAgencija AP ocenjuje da bi Peking mogao da prihvati sporiji rast, argumentujući to podatkom da je Li smanjio ciljani državni budžetski deficit na 2,6 odsto bruto domaćeg proizvoda sa prošlogodišnjih 3,0 odsto, što će sniziti iznos podsticaja privredi iz javne potrošnje.


Moravjecki: Želimo ambicioznu EU, otvorenu za proširenja i ZB\nTanjug 19. novembra 2019. 14:39\nVARŠAVA – Premijer Poljske Mateuš Moravjecki izjavio je danas da želi ambicioznu Evropsku uniju koja je otvorena za prihvatanje novih članica i Zapadni Balkan.\n„Više ne živimo u vremenima sigurne dominacije Zapada. Na Dalekom Istoku, Bliskom Istoku i za nas na neposrednom Istoku postoje međunarodni igrači koji su spremni da iskoriste slabosti Evrope. Zato želimo ambicioznu EU koja je otvorena za prihvatanje novih članica, otvorena za zapadni Balkan“, rekao je Moraviecki.\nPoljski šef vlade je takođe rekao da je NATO najmoćniji vojni savez u istoriji, prenose poljski mediji.\n„Glasovi nekih lidera koji dovode u pitanje clan 5. Vashingtonskog sporazuma, ili neispunjavanje obaveza o savezništvu, slabe našu bezbednost i predstavljaju pretnju za EU i NATO. Mi ćemo se tome suprotstaviti“, izjavio je Moravjecki.\nNapomenuo je da, ako EU ne da realnu ponudu susednim zemljama, daće im je neko drugi, a to su Kina, Rusija, Turska i radikalni islam.\nPremijer je dodao da Poljska takođe ima plan za Evropsku uniju koji predviđa smanjenje centralizacije i birokratije u Briselu i fer poreze i konkurenciju, borbu za slobodan protok usluga zasnovan na sporazumu i zapadno partnerstvo.\n„Preuzimamo odgovornost za Poljsku, ali spremni smo i da preuzmemo zajednicku odgovornost za naš region, Centralnu Evropu i Evropsku uniju“, izjavio je premijer.\nSAD uvele nove sankcije Mjanmaru\nSAD odobrile prodaju oružja Izraelu vrednu 735 miliona $\nPahor: Skup uspešan, bilo povišenih tonova, pa pomirenja,…\n- Eno mene.


22.01.2016 u 20:51\nRazbijeni izlozi Kuće ljudskih prava i demokratije\nNepoznati napadači razbili su izloge Kuće ljudskih prava i demokratije u Beogradu u noći između četvrtka i petka, a policija je izvršila uviđaj, saopštio je Centar za praktičnu politiku. Kuća ljudskih prava je mreža organizacija civilnog društva koje se kroz međusobnu saradnju i zajedničke aktivnosti bave stanjem u oblasti ljudskih prava, a čine je Građanske inicijative, Beogradski centar za ljudska prava, Komitet pravnika za ljudska prava, Helsinški odbor za ljudska prava i Centar za praktičnu politiku. U zajedničkom saopštenju ovih organizacija apeluje se da nadležni hitno reaguju kako bi se napadači pronašli i odgovarajuće kaznili, uz konstataciju da je „nasilje u društvu sve intenzivnije”. – Do sada su mete bili predstavnici institucija koje kritički govore o\n28.12.2015 u 22:00\nSavet Vlade Srbije za borbu protiv korupcije tvrdi ovih dana u izveštaju o modelima uticaja države na medije da vlast sedmu silu pokušava da drži u šaci kroz oglašavanja. I dok naša javnost bruji o značaju što transparentnijeg trošenja javnog novca („Srbija gas“ i „Telekom“ odbili su da dostave tražene podatke), o donacijama iz inostranstva samo se šapuće. Oni koji se ''drznu'' da govore o finansiranju nevladinog sektora, poput „Politike“, bivaju optuženi da „otvaraju stare rane“, da podstiču podele na strane plaćenike i patriote itd. U demokratskom društvu, međutim...\n02.08.2015 u 08:35\nKako je Sonja Biserko otkrila četnike među srpskim komunistima\nDa li je cela srpska istorija laž, a ceo intervju Sonje Biserko hrvatskom „Vijencu” sušta istina? Na početku intervjua koji je dala u poslednjem broju časopisa Matice Hrvatske predsednica Helsinškog odbora za ljudska prava konstatuje da je „istina nužna da bi čovek živeo u pristojnom okruženju” i da „normalan čovek teži istini”, a zatim slede konstatacije poput onih da je „cela srpska istorija...


Poverenica sa starijima u Čačku • Poverenik za zaštitu ravnopravnosti\nPoverenica sa starijima u Čačku\nO nama Vesti Poverenica sa starijima u Čačku\nPoverenica za zaštitu ravnopravnosti Brankica Janković boravila je u Čačku gde je učestvovala u radu fokus grupa u okviru projekta “Položaj starijih na selu”, koji sprovode Poverenik za zaštitu ravnopravnosti i Crveni krst Srbije.\nCilj fokus grupe bio je da se sazna kako stariji na selu žive i koji su njihovi problemi, a u ovoj aktivnosti učestvovalo je 13 starijih iz Čačka i okolnih sela. Poverenica Janković kroz razgovor se upoznala sa njihovim svakodnevnim problemima, predstavila rad Poverenika za zaštitu ravnopravnosti, i govorila o načinima na koje mogu da se obrate i zatraže zaštitu od diskriminacije.\nNa skupu su učestvovali i stručni saradnici Crvenog krsta Srbije, Nataša Todorović i Milutin Vračević, kao i sekretarka Crvenog krsta u Čačku Biljana Davidović.\nProjekat “Položaj starijih na selu” realizuje se uz finansijsku podršku Populacionog fonda Ujedinjenih nacija (UNFPA). Do sada su organizovane fokus grupe sa starijima koji žive na selu u okolini Kragujevca, Beograda, Kikinde, Pirota i Čačka.


Odličan sportski vikend subotičkih sportista\nProtekli vikend bio je odličan za subotički sport. Pobede su ostvarili svi kolektivni sportovi koji se takmiče sa loptom.\nFudbaleri Spartaka su u Beogradu savladali ekipu Voždovca sa 1:0 u okviru 9. kola Jelen Super lige. Jedini strelac na utakmici bio je Aleksandar Nosković u 75. minutu. Fudbalerke Spartaka pobedile su na Gradskom stadionu ekipu Jagodine sa ubedljivih 11:0, i tako uspešno nastavile put ka još jednoj odbrani šampionske titule. Pobedili su i fudbaleri Bačke 1901 u 10. kolu Srpske lige grupa Vojvodina. Oni su na svom terenu kod Somborske kapije bili bolji od Novog Sada sa 2:0.\nOdbojkaši Spartaka trijumfovali su u 1. kolu Winer štediše lige pobedivši u Subotici ekipu Spartaka iz Ljiga sa 3:1. Odbojkašice su nastavile sa pobedama u prvenstvu, one su u 2. kolu savladale ekipu Dinama u Pančevu sa 3:0.\nRukometaši Spartak Vojput zabeležili su još jednu pobedu u Superligaškom društvu. U Hali sportova savladali su ekipu Morave sa 25:24 u okviru 6 kola rukometne super lige. Iako debitanti među najboljima trenutno se nalaze na 4 mestu sa 8 osvojenih bodova, dva manje od vodećeg železničara.\nKošarkašice Spartaka zabeležile su trijumf na gostujućem terenu pobedivši ekipu Stare Pazove sa 62:51 u 3. kolu Prve ženske lige. Košarkaši Spartaka pobedili su na svom parketu ekipu Kolubare sa 72:63 u trećem kolu Druge lige i još uvek su neporaženi u ovogodišnjem prvenstvu.\nPobedu su ostvarili i stonoteniseri Spartaka koji su u trećem kolu Super stonoteniske lige savladali Partizan sa 4:2, iako su posle druge partije gubili sa 2:0.\nOdlične nastupe zabeležili su i dizači tegova kao i biciklisti Spartaka. Klub dizača tegova Spartak osvojio je 9 ekipnu titulu zaredom i petnaestu u svojoj bogatoj karijeri na takmičenju koje je održano u subotičkoj Halo sportova u nedelju 20.10. Na istom takmičenju subotički dizači su oborili čak 6 državnih rekorda i obezbedili međunarodne norme. Državne rekorde su oborili Polaček Mario, Rožnjik Ervin i Kajdoči Tivadar.\nBiciklisti Spartaka su osvojili čak četiri prva mesta na Prvenstvu Vojvodine koje je održano u Erdeviku i Novom sadu. Prva mesta su osvojili Nimčević Dario u kadetskoj konkurenciji u Erdeviku u drumskoj vožnji i u Novom sadu u kriterijumskoj vožnji. U Novom Sadu u juniorskoj konkurenciji slavio je Milan Dragojlović dok je u klasi elite prvo mesto pripalo Gaboru Kasi, najboljem subotičkom biciklisti.\nIzgubili su jedino rvači Spartaka od Proletera aktuelnog prvaka Srbije sa 6:1. Interesantan je podatak da u rvačkom klubu Proleter trenutno čak pet rvača nastupa iz Spartaka i Sente, koji su tu zbog puno bolje finansijske ponude koju su im ponudili zrenjaninci.


Tvrtka EY predstavlja novu web stranicu povodom pandemije virusa COVID-19 - Svijet Osiguranja\nTvrtka EY predstavlja novu web stranicu povodom pandemije virusa COVID-19\nRevizorsko-konzultantska tvrtka EY, u Srbiji u cilju nadvladavanja izazova koji pred globalno i lokalno gospodarstvo postavlja pandemija izazvana virusom COVID-19, pokrenula je novu specijaliziranu web stranicu pod nazivom EYC19Response.\nTvrtka EY je globalni lider u revizijskim, poreznim, uslugama vezanim za transakcije i savjetodavnim uslugama, pa je i tim u Republici Srbiji sa ciljem da pomogne u ublažavanju posljedica krize koju izaziva pandemija COVID-19, lansirao novu web stranicu kako bi pravovremeno objavili preporuke i eventualno predviđanja koja bi mogla biti od koristi u vrijeme krize i nakon nje.\n„Brza i pravovremena reakcija je osnova borbe protiv Covid19 i njenih posljedica kako na zdravstvenom polju tako i na poslovnom planu. Vodeći se tom idejom, naš lokalni tim napravio je web stranicu na kojoj na jednom mestu možete pročitati i preuzeti izvještaje i prezentacije o praktičnim koracima koji privredni subjekti u Srbiji trebaju poduzeti u cilju nadvladavanja izazova sa kojima se suočavaju u poslovanju tijekom pandemije i ozbiljnih potresa u cjelokupnom lancu proizvodnje i prometa dobara i usluga. Želimo podijeliti naše znanje i iskustvo, kako bismo pomogli da domaća privreda što lakše odgovori na trenutne poslovne izazove nastale usljed neizvjesnosti koju COVID-19 sa sobom donosi. S tim u vezi, naši timovi stručnjaka kontinuirano prate nastale okolnosti i odluke vezane za COVID-19 i nastavljamo se truditi da u što većoj mjeri pomognemo našim klijentima, suradnicima, kolegama, poduzetnicima, a prije svega lokalnoj privredi“, istakao je Ivan Rakić, Rukovodeći Partner tvrtke EY za Srbiju, Crnu Goru i Bosnu i Hercegovinu.\nEYC19Response stranica podijeljena je na nekoliko segmenata u kojima se nalaze ključne vijesti i izmjene u zakonu u vidu pravnih i poreznih glasnika, globalne studije tvrtke EY koje mogu ponuditi rješenja, studije lokalnog tima ove tvrtke koje su prilagođene za poslovno okruženje u Srbiji i regiji, kao i ključni kontakti koji stoje na raspolaganju za dodatnu pomoć i savjetovanje. U skladu sa poslovnom politikom tvrtke i primarnim ciljem EY koji predstavlja doprinošenje stvaranju boljeg poslovnog okruženja, cilj pokretanja EYC19Response stranice je da olakša borbu sa trenutnom ekonomskom situacijom prouzrokovanom COVID-19.\nSamu stranicu pogledajte OVDJE.


DP World nastavlja sa planovima najavljenim prošle godine za novi drumsko-železnički intermodalni terminal u Ajudu, u Rumuniji, koji će biti operativan u prvoj polovini sledeće godine.\nTerminal će biti povezan železnicom sa crnomorskom lukom Konstanca, za koju DP World kaže da će stvoriti izvoznu rutu za centralno-rumunski region Transilvanije, odakle potiče oko 50% industrijskog BDP-a zemlje.\nU postu na LinkedIn-u, DP World je rekao da je severu „tradicionalno nedostajala robusna infrastruktura“ i da će ga povezati sa Crnim, Severnim i Jadranskim morem, „koristeći zelenu elektrifikovanu železnicu“.\nCosmin Carstea, izvršni direktor DP World Romania, rekao je u decembru da će terminal biti „produžetak“ pomorskog terminala i „sedeti direktno na železničkoj liniji koja povezuje Evropu sa Kinom preko centralne Azije“.\nRumunska železnička mreža takođe ima snažne veze sa Ukrajinom, uključujući nekoliko na severu i jugu preko Galaća. U martu, MSC je rekao da će koristiti luku Konstanca kao železničko-rečni izvozni put za ukrajinski teret.\nU međuvremenu, Konstanca je blizu Istanbula, jedne od veza na trasi „Srednji koridor“ Pojas i put, koja, na fazi između Turske i Kine, ne zahteva tranzit kroz Rusiju.\nGospodin Karstea je rekao da će luka Konstanca biti delimično izolovana od zagušenja i problema u lancu snabdevanja koji se vide u kontejnerskom transportu, kao i od „smanjenog kapaciteta koji postoji u lukama EU.“\n„U tom pogledu rumunske luke imaju konkurentsku prednost u delu viška kapaciteta koji trenutno postoji“, dodao je on.


Crippled Corner: PROJEKCIJA\nPogledao sam PROJEKCIJE Zrinka Ogreste, ekranizaciju pozorišnog komada Lade Kaštelan, koja čini sve osim scenarističke adaptacije da prevaziđe svoje pozorišne korene. U izvesnom smislu, takva intervencija je za poštovanje, uspeva da očuva ono što je emocionlni i psihološki integritet pozorišnog izvođenja, a pokušava da ga nadoknadi na druge načine.\nIpak, rekao bih još koju reč o scenariju, odnosno dramskom predlošku. Paradoksalno, on nije jača strana PROJEKCIJA ne zbog svoje teatralnosti već pre svega zato što naprosto nije dovoljno zanimljiv, ali kao i sam film ostaje vrlo kriptičan, i na nivou namere i na nivou utiska, pa ga opet nije lako ni odbaciti.\nTema filma je skup polaznika kursa psihoanalize i rediteljsko rešenje koje vodi ceo film jeste kombinovanje subjektivnih planova svih junaka, odnosno found footage materijala. U jednom trenutku, nesumnjivo znakovito, kamera iskoči iz "subjektivca" ali na kraju nisam uspeo da u potpunosti rastumačim taj znak, mada bih na nivou sklopa događaja mogao da rekonstruišem šta se zapravo desilo i do te mere poremetilo okolnosti da vizura iskoči van posmatrača.\nIdeja da se dramske scene režiraju kroz sukcesiju subjektivnih planova je vrlo zanimljiva, i znakovitost je jasna, ovo je susret grupe egoista od kojih svako ima svoj pogled na stvari i gledaoci moraju da ga podele. U pogledu korišćenja simbolike i visokokonceptualnog rediteljskog izraza, PROJEKCIJE ponekad zaliče na dobro osmišljenu pozorišnu predstavu, i u intelektualnom pogledu to može biti kompliment, naročito u regionalnim okvirima gde se filmovi mahom snimaju metodom "kako padne".\nZrinko Ogresta je uostalom moju pažnju i privukao perfektno režiranim filmom IZA STAKLA, dakle ne čudi me da je kod njega sve na svom mestu i sve ovako precizno. Iako se ni IZA STAKLA nije odlikovao nekom neverovatno uzbudljivom pričom, ipak je to bila pristojna melodrama unapređena dobrom režijom. U PROJEKCIJAMA je osnovni utisak da je ovo film koji na mnogim nivoima zaslužuje poštovanje iako na kraju, kada se sve sabere, ipak nije baš "dobar".\nPosted by Krunić at 8:46 AM


Počela je sa radom Muzička akademija u Beogradu - Fondacija Srpski legat\n21 nov 2020 MK\nNa današnji dan, 21. novembra 1937. godine, počela je sa radom Muzička akademija u Beogradu, danas Fakultet muzičke umetnosti.\nUtemeljenjem ove ustanove je prvi put u nacionalnim okvirima zaokružen sistem muzičkog školovanja.\nDugotrajne rasprave, vođene još od početka dvadesetih godina prošlog veka, o potrebi da se kadrovski potencijali uspešnih i priznatih beogradskih muzičkih škola udruže nisu dale plodove, i napokon su završene osnivanjem nove ustanove, Muzičke akademije, ukazom Ministarstva prosvete od 31. marta iste 1937. godine, kao državne institucije najvišeg ranga i, uporedo s njom, Srednje muzičke škole.\nPostavljanje osnove institucije je povereno stručnoj komisiji koju su činili kompozitor i muzikolog Kosta Manojlović, potom prvi rektor Akademije, kompozitor i dirigent Stevan Hristić i violinista i kompozitor Petar Stojanović, dok je za administrativnog direktora postavljen kompozitor i dirigent Jovan Bandur.\nOni su izradili nastavne planove i programe za studije na sedam odseka, za kompoziciju i dirigovanje, solo pevanje, klavir, violinu, violončelo, pozorišnu umetnost i nastavnike muzike, a postavljen je i nastavni kadar za osnovne predmete.\nNakon niza reformi tokom svoje istorije, ovaj fakultet danas deluje u sastavu Univerziteta umetnosti u Beogradu i organizaciono je razvrstan u trinaest katedri.\n1832. godine rođen kaluđer, arhimandrit, istoričar, dobrovoljački komandant i akademik Nićifor Dučić;\n1981. godine preminuo je istoričar umetnosti, likovni kritičar i književnik, Milan Kašanin;


STUDENTI MEDICINE SAVETUJU GRAĐANE Značaj pronalaženja mere u svim segmentima života\nSTUDENTI MEDICINE SAVETUJU GRAĐANE\nZnačaj pronalaženja mere u svim segmentima života\n4. novembar 2013, Niš – Tokom narednih sedam dana, u više Maxi supermarketa u Nišu, studenti medicine će edukovati potrošače o pravilnom čitanju preporučenog dnevnog unosa hranjivih materija istaknutog na pakovanjima proizvoda. Budući lekari, članovi IFMSA-Serbia će kroz razgovor i interakciju sa potrošačima objasniti kako svaki pojedinac uvidom u preporučeni dnevni unos kalorija može da planira dnevne potrebe svog organizma.\nSvi zaintersovani posetioci Maxi objekata u Nišu, svakog radnog dana od 17 do 19 časova i vikendom od 11 do 13 časova imaće priliku da nauče pravilno čitanje etiketa, da igraju zanimljive igrice sa studentima medicine i osvoje brojne nagrade, kao i da pitaju buduće lekare sve što ih zanima o pravilnom unosu kalorija i važnosti bavljenja fizičkom aktivnošću.\nEdukacija posetilaca u supermarketima se paralelno realizuje i u Maxi objektima u Beogradu, a planirane su i aktivnosti za građane i u Kragujevcu i Novom Sadu.\n„Projekat „Pronađi meru“ je počeo prošle godine organizovanjem najmasovnijeg javnog časa fizičkog vaspitanja u kojem su učešće uzele sve osnovne škole u Nišu. Ove godine projekat nastavljamo kroz edukaciju potrošača u supermarketima, u okviru „Pronađi meru“ kampanje. Institut za javno zdravlje Srbije „Dr Milan Jovanović Batut“ će sprovesti istraživanje navika građana Srbije u konzumiranju hrane i pića, kao i navika u bavljenju fizičkom aktivnošću, a u skladu sa najsavremenijim istrazivačkim metodologijama. Planirana je i organizacija različitih predavanja, radionica i treninga širom Srbije, radi informisanja opšte javnost o važnosti bavljenja fizičkom aktivnošću i izbalansirane ishrane u cilju prevencije različitih oboljenja.“ - istakao je Stevan Stojanović, predsednik IFMSA-Niš.\n„Pronadji meru“ je projekat informativno-edukativnog karaktera, koji će sprovoditi studenti medicine okupljeni u Komitet za međunarodnu saradnju studenata medicine, IFMSA-Serbia i Udruženje građana „Delpas“ iz Beograda. Ceo projekat se realizuje uz podršku Coca-Cola Fondacije i pod pokroviteljstvom Ministarstva zdravlja Republike Srbije.\nKnjeginje Ljubice 13\nVizantijski Bulevar 76, Duvanište III\n9 i 10. Novembar 2013.\nBulevar Zorana Đinđića 11\nBeograd, 28. oktobar 2013. – Tokom naredne dve nedelje, u više Maxi supermarketa u Beogradu, studenti medicine će edukovati potrošače o pravilnom razumevanju preporučenog dnevnog unosa hranjivih materija istaknutog na pakovanjima proizvoda. Budući lekari, članovi IFMSA-Serbia će kroz razgovor i interakciju sa potrošačima objasniti kako svaki pojedinac uvidom u preporučeni dnevni unos kalorija može da planira dnevne potrebe svog organizma.\nSvakog radnog dana od 17 do 19 časova i vikendom od 11 do 13 časova na više lokacija u okviru mreže beogradskih Maxi objekata, potrošači će moći da se posavetuju sa studentima medicine i pitaju sve što ih zanima oko preporučenog dnevnog unosa hranljivih materija, kao i važnosti bavljenja fizičkom aktivnošću. Nakon aktivnosti u Beogradu, studenti medicine će i u Nišu, Kragujevcu i Novom Sadu realizovati akciju u hipermarketima sa ciljem da se što veći broj građana informiše o važnosti razumevanja preporučenog dnevnog unosa hranljivih materija.\n„Ova akcija samo je jedna od aktivnosti koju će studenti medicine, kao nosioci ove kampanje realizovati tokom narednih godinu i po dana u okviru velike nacionalne kampanje „Pronađi meru“. Osim edukacije potrošača u supermarketima, u okviru „Pronađi meru“ kampanje biće realizovane najrazličitije aktivnosti. Institut za javno zdravlje Srbije „Dr Milan Jovanović Batut“ će sprovesti istraživanje navika građana Srbije u konzumiranju hrane i pića, kao i navika u bavljenju fizičkom aktivnošću, a u skladu sa najsavremenijim istrazivačkim metodologijama. Planirana je i organizacija različitih predavanja, radionica i treninga širom Srbije, radi informisanja opšte javnost o važnosti bavljenja fizičkom aktivnošću i izbalansirane ishrane u cilju prevencije različitih oboljenja.“ - istakao je Saša Rajšić, predsednik Komiteta za međunarodnu saradnju studenata medicine – IFMSA-Serbia.\nProjekat „Pronađi meru“ je isključivo edukativnog karaktera, a sprovodiće ga studenti medicine okupljeni u Komitet za međunarodnu saradnju studenata medicine, IFMSA-Serbia i Udruženje građana „Delpas“ iz Beograda. Ceo projekat se realizuje uz podršku Coca-Cola Fondacije i pod pokroviteljstvom Ministarstva zdravlja Republike Srbije.


“Penzija je, istina, mala, ali redovna. I to je ono što doprinosi opuštenosti ljudi – da će penzije biti isplaćene na vrijeme i da penzioneri mogu da planiraju svoje obaveze”, rekao je Savanović.\nOn je naveo da je redovnost isplate penzija postignuta zahvaljujući zajedničkim naporima Vlade Srpske, resornog ministarstva, Udruženja penzionera Republike Srpske i Odbora za praćenje stanja u oblasti penzijsko-invalidskog osiguranja Narodne skupštine.\nSavanović, koji u Tesliću prisustvuje sjednici Upravnog odbora Udruženja penzionera Republike Srpske, ističe da je zadovoljan radom Udruženja i dosadašnjom saradnjom.\n“Zahvaljujem na organizovanosti Udruženja i njihovom razumijevanju za probleme koji su prisutni u društvu”, istakao je Savanović.\nOn je najavio da će resorno ministarstvo u skladu sa mogućnostima nastaviti da rješava probleme penzionerske populacije.\nPredsjednik Udruženja penzionera Srpske Rade Rakulj kaže da je zadovoljan trezorskom isplatom penzija i da očekuje da i u budućnosti budu redovne.\nRakulj je naveo da će na sjednici Upravnog odbora Udruženja penzionera danas biti raspravljano i o krizi saradnje pojedinih lokalnih zajednica i penzionera.\nOn je ukazao da na prostoru Republike Srpske postoje zajednice koje pomažu starijim sugrađanima, ali i one koje troše novac na druge stvari, ne obazirući se na penzionere.\nRakulj je poručio da penzioneri neće “ispustiti” svoj život iz svojih ruku i da će se boriti sa svakom političkom zajednicom kako bi ostvarili svoja prava.\nSastanku je prisustvovao i direktor Fonda za penzijsko i invalidsko osiguranje Republike Srpske Mladen Milić. Srna\nTagovi: milenko savanovicpenzijerade rakuljtrezorska isplata


Studija: Terapija antitelima kompanije Astra Zeneka sprečava Kovid-19\n20 avgust, 2021\nNova terapija antitelima, koju je razvila farmaceutska kompania Astra Zeneka, smanjila je rizik razvoja simptoma Kovida-19 za 77% u završnoj (trećoj) fazi kliničkog istraživanja, što znači da je farmaceutska kompanija na putu da ponudi zaštitu onima koji loše reaguju na vakcine.\nKompanija je saopštila da je 75% učesnika studije koji su primali terapiju – dve vrste antitela koja je otkrio Medicinski centar Univerziteta Vanderbilt – bolovalo od hroničnih stanja, uključujući i slabiji imunološki odgovor na vakcine.\nDok se vakcine oslanjanju na imunološki sistem da razvije arsenal usmerenih antitela i ćelija za borbu protiv infekcije, Astra Zenekina terapija AZD7442 sastoji se od antitela proizvedenih u laboratoriji, koja su napravljena tako da mesecima ostanu u telu kako bi ugušila koronavirus u slučaju infekcije.\nSlične terapije lekom iz klase monoklonskih antitela koja oponašaju prirodne proteine ljudskog imunološkog sistema razvijaju kompanije Regeneron, Eli Lili I GlaksoSmitKlajn sa partnerom, kompanijom Vir. Ali, Astra Zeneka je prva koja je objavila pozitivne podatke o sprečavanju Kovida na osnovu testiranja terapije antitelima.\nMeđutim, uz dobru vest o terapiji Astra Zeneka je uporedo objavila i drugo saopštenje – da je istraživanje lečenja retke neurološke bolesti amiotropska lateralna skleroza (ALS) koje je obavljala biofarmceutska kompanija Aleksion, koju je nedavno kupila Astra Zeneka – obustavljeno zbog nedostatka efikasnosti.\nDirektor Astra Zeneke Mene Pangalos izjavio je da su rezultati probne terapije sakupljeni tri meseca nakon što su učesnicima ubrzigana antitela I da će naučnici pratiti stanje još 15 meseci, u nadi da će kompanija moći da ovu terapiju proglasi dobrom zaštitom od Kovida preko cele godine.


10 znakova da ste u drugom stanju - Yumama.com\nNaslovna » Želim bebu » Priprema za trudnoću\nPredstavljamo nekoliko najčešćih znakova koji ukazuju na trudnoću.\nŽene koje planiraju da ostanu u drugom stanju nekad zbog prevelike želje «osete» skoro sve simptome trudnoće, a da ipak nisu trudne. Drugima se dešava da uopšte ne obrate pažnju, ili se nijedan od karakterističnih simptoma ne ispolji, pa tako prođu nedelje dok ne shvate da nose novi život. Pred vama spisak deset najčešćih znakova koji bi budućoj mami mogli da stave do znanja da je zaista trudna. Naravno, trudnoću može sa stopostotnom sigurnošću da potvrdi samo vaš ginekolog, a navedeni znaci nikako ne mogu da zamene njegovu ulogu i obavezan prvi pregled.\nBez obzira što možda još uvek ne znate da ste trudni, vaše telo se uveliko prilagođava i «radi» za vas i vašu bebu. Iako je plod mali, vaša materica počinje da raste i da vrši pritisak na bešiku.\nSimptomi trudnoće Trudnoća iz nedelje u nedelju Trudnice Majke\nMama na urnebesan način prikazala razlike između prve i svih ostalih trudnoća (VIDEO)


Na temelju čl. 25. i 37. Zakona o izvršavanju Proračuna Federacije Bosne i Hercegovine za 2019. godinu ("Službene novine Federacije BiH", br. 11/19 i 53/19), Vlada Federacije Bosne i Hercegovine, na 187. sjednici, održanoj 31.07.2019. godine, donosi\nSREDSTAVA "SUBVENCIJE JAVNIM PODUZEĆIMA -\nUNAPRIJEĐENJE AVIO PROMETA FEDERACIJE BiH",\nUsvaja se Program utroška dijela sredstava "Subvencije javnim poduzećima - Unaprijeđenje avio prometa Federacije BiH" utvrđenih u razdjelu 18. ekonomski kod 6144 Proračuna Federacije Bosne i Hercegovine za 2019. godinu ("Službene novine Federacije BiH", br. 11/19 i 53/19) u iznosu od 500.000,00 KM.\nSredstva iz stavka (1) ove točke bit će utrošena za subvencioniranje redovite zrakoplovne linije za "JP Međunarodni aerodrom Tuzla".\nSubvencioniranje linije iz stavka (2) ove točke bazirano je isključivo na pokrivanju troškova avio prijevoznika radi rentabilnosti i kontinuiteta iste, a do iznosa utvrđenog ovom odlukom.\nZadužuje se Federalno ministarstvo prometa i komunikacija da vrši kontinuiran nadzor o utrošku sredstava iz točke I ove odluke, te da sa "JP Međunarodni aerodrom Tuzla" potpiše ugovor kojim će se urediti način prijenosa sredstava i izvještavanje o utrošenim sredstvima.\nZa provođenje ove odluke zadužuju se Federalno ministarstvo prometa i komunikacija, Federalno ministarstvo financija i "JP Međunarodni aerodrom Tuzla" svatko u okviru svoje nadležnosti.


Retail Serbia na otvaranju prvog Lidl objekta u Srbiji - Retail Serbia\nNemački trgovinski lanac Lidl, svečano je otvorio logističko - ditributivni centar u Srbiji koji se nalazi u Novoj Pazovi. U izgradnju objekta koji se prostire na 45.000 kvadrata sa 33.000 paletnih mesta investirano je 55 miliona evra i zapošljavaće 180 radnika različitih profila. U pitanju je prvi objekat takvog tipa koji poseduje LEED sertifikat. Na svečanosti koja je upriličena u prvom Lidl objektu u Srbiji, prisustvovali su predstavnici Lidl Srbija, predsednik Republike Srbije, Ambasador Nemačke u Srbiji, predsednik Pokrajinske vlade i Ministar turizma, trgovine i telekomunikacija. Lidl u Srbiji trenutno zapošljava 500 radnika, ali će taj broj biti povećan otvaranjem prvih 16 maloprodajnih objekata do kraja godine. Iz Lidl-a su istakli da se trenutno vrši zapošljavanje prodavaca, nakon čega će krenuti i finalni deo pred otvaranje prvih diskont marketa.\nKompanija Lidl poseduje više od 10.000 maloprodajnih objekata i 150 logističkih centara širom sveta i deo je nemačke Schwarz Grupe u čijem sastavu posluje i lanac Kaufland. Na naše pitanje da li kompanija ima u planu da narednih godina dovede na srpsko tržište i svoj drugi maloprodajni lanac, direktor kompanije u Srbiji Tomislav Šapina je izjavio da se kompanija za sada odlučila za dovođenje Lidla, kao jednog jednostavnog koncepta koji će ponuditi najbolji odnos cene i kvaliteta. O ulasku na nova tržišta u regionu, on je izjavio će se Lidl sada fokusirati na srpsko tržište.\nPodsetimo, Lidl je širom Srbije izgradio veliki broj maloprodajnih objekata u kojima će samo do kraja tekuće godine biti zapoleno više od 1.000 radnika. Kompanija je u Beogradu izgradila objekte na Novom Beogradu, Borči, Vidikovcu, Konjarniku, Čukarici i Voždovcu.\nLidl je u našem regionu već napravio snažnu ekspanziju otvaranjem velikog broja maloprodajnih objekata. U Rumuniji je početkom meseca otvoren 226. po redu diskont koji se prostire na 1.300 kvadrata prodajnog prostora. U pitanju je treći objekat koji poseduje zeleni krov i deo je strategije održivosti i zaštite životne sredine. U zemljama u okruženju Lidl je prisutan i u Mađarskoj, Sloveniji, Hrvatskoj, Bugarskoj i Grčkoj, dok je sestrinska kompanija Kaufland prisutna sa maloprodajama u Hrvatskoj, Rumuniji i Bugarskoj u kojima poseduje i noviji koncept prodavnica sa širim asortimanom svežih proizvoda i većim i modernijim prostorom.\nLidl;\tSrbija,\tNova Pazova,\tRetail Serbia\totvaranje\tobjekat\tprvi


Šta hrvatsko predsedavanje EU može da donese Zapadnom Balkanu | N1 Srbija\nŠta hrvatsko predsedavanje EU može da donese Zapadnom Balkanu\n06.02.2020. |13.50 >13.58 |\nHrvatska kao predsedavajuća Evropskom unijom zalaže se za njeno proširenje uz poštovanje evropskih kriterijuma, izjavila je otpravnica poslova hrvatske ambasade u Beogradu Maja Bogdan na međunarodnoj konferenciji "Hrvatsko predsedavanje EU i značaj za Zapadni Balkan".\nOna je istakla da evrointegracije Zapadnog Balkana nemaju alternativu i da Hrvatska smatra da EU ima istorijsku odgovornost prema tom regionu. Bogdan je naglasila da su prioriteti hrvatskog predsedavanja Evropa koja štiti, razvija se, povezuje i ima uticaj, dodavši da Zagreb podržava otvaranje pregovora sa Severnom Makedonijom i Albanijom i da bi to moglo da se dogodi već u martu.\nHrvatska se, takođe, zalaže i za napredovanje BiH na putu prema EU, kao i nastavak pregovora Srbije i Crne Gore, koje su najviše napredovale, naglasila je Bogdan i dodala da očekuje da će predstojeći samit u Zagrebu poslati snažnu poruku o evrointegracijama Zapadnog Balkana.\nDirektor Centra za spoljnu politiku Dragan Đukanović, koji je organizator ove međunarodne konferencije, rekao je da je Zapadni Balkan u neku ruku u drugom planu EU i izneo stav da je region zarobljen u prošlosti, a EU u sadašnjosti i neizvesnoj budućnosti. Đukanović smatra da raste nepoverenje EU prema Zapadnom Balkanu, ali i evroskepticizam u zemljama regiona.\nProfesor fakulteta političkih nauka iz Zagreba Dragan Jović istakao je značaj preraspodele moći unutar EU posle Bregzita i pitanja da li ćemo imati "dve Evrope". On je ukazao i na potrebu da se zadrži kontrola nad sve snažnijim populizmom u zemljama EU, i pored njegovog neuspeha na izborima za Evropski parlament.\nJović je istakao da će odnos EU i SAD biti veoma bitan za budućnost Zapadnog Balkana, kao i odnos Unije sa Rusijom i Kinom, kao i da se smanjuje popularnost proširenja i u EU i na Zapadnom Balkanu. Istakao je da treba obratiti posebnu pažnju na povratak autoritarizma u zemljama Zapadnog Balkana i naglasio da Hrvatska koristi proces pridruživanja da u njega unese neke svoje uslove.\nSuzana Grubješić iz Centra za spoljnu politiku je kazala da su ključni izazovi EU Bregzit, reforma Unije, budžet za period 2021-2027, klimatske promene, "grin deal" i proširenje.\nPredsednica Helsinškog odbora za ljudska prava u Srbiji Sonja Biserko posebno je ukazala da će nova metodologija o proširenju isterati na čistac da li Srbija zaista želi da bude član EU. Podsetila je na izjavu Joške Fišera da proširenja EU na Balkan neće biti pre 2030. godine, a smatra da evropski populizam predstavlja sve veći izazov i da EU nema mehanizam da mu stane na put.\nAsistent na Fakultetu političkih nauka u Beogradu Marko Dašić izneo je stav da politika proširenje nikada nije bila prioritet EU. Ukazao je da nova metodologija pristupanja ima za cilj i da ukloni "maligni uticaj trećih zemalja" na Zapadnom Balkanu, a od zemalja kandidata za članstvo traži i svrstavanje uz spoljnopolitičke stavove EU.\nDirektor Centra za regionalizam Aleksandar Popov rekao je da je odsustvo EU iz regiona suštinski dovelo do jačanja takozvanog malignog uticaja trećih država, a smatra da će nova metodologija rasčistiti koje zemlje su zaista opredeljene za članstvo u EU.\nHrvatska Evropska unija Zapadni Balkan Dragan Đukanović dragan jović Suzana Grubješić\nU Hrvatskoj 56 novoobolelih, ukupno 1.182 slučaja koronavirusa 05.04.2020.\nNeki virus .\nEvo,već osećamo napredak na svim poljima ...


LG 4K OLED televizor model EG9600\nLG ULTRA HD televizor model UF9500\nPredstavljanje 4K OLED televizora (1)\nPredstavljanje 4K OLED televizora (2)\nPredstavljanje 4K OLED televizora (3)\nPDF verzija: LG predstavio novu liniju televizora za 2015. godinu\nBeograd, 27. februar 2015. godine – Kompanija LG Electronics (LG) predstavila je u Seulu svoju globalnu liniju televizora za 2015. godinu, ujedno najavljujući da će se Dual Premium strategija fokusirati na premijum tržište. Plan kompanije LG je da ovom strategijom osigura vodeću poziciju na globalnom tržištu premijum televizora sa svojim OLED modelima, dok će istovremeno proširivati segment televizora novim PRIME UHD modelima.\n• Ugao (Angle): LG OLED televizori omogućavaju izuzetan kvalitet slike čak i korisnicima koji gledaju sadržaj iz bilo kog ugla.\n• Crna (Black) i Boja (Color): OLED serija inkorporira nekoliko naprednih karakteristika ekrana, uključujući WRGB OLED tehnologiju, jedinstvenu za kompaniju LG. Ova tehnologija omogućava prikaz savršene crne, izuzetno jasnih boja i beskonačan kontrast.\n• Dizajn (Design): Art Slim filozofija dizajna se fokusira na kreiranje najtanjeg mogućeg televizora, dok istovremeno zadržava estetiku jednostavnosti


Za plate mesečno 50 miliona\nPRIBOJ - Predsednik odbora DS u Priboju Milenko Milićević predložio je da funkcija predsednika opštine bude volonterska, kao i da se smanji broj lokalnih funkcionera za čije plate ovaj grad pred kolapsom izdvaja skoro 50 miliona dinara.\nNaime, on traži da se smanji broj zamenika predsednika opštine, jer Priboj spada u jednu od najsiromašnijih opština u Srbiji. Prema njegovim rečima, u vrhu lokalne vlasti sedi, uz predsednika opštine i predsednika lokalne skupštine, i četiri >> Pročitaj celu vest na sajtu Glas javnosti << potpredsednika.\n- Ovo se događa kada naša Narodna kuhinja nema novca i kada je januarski prosek plate 10.888 dinara. Nismo dobili ni dinar iz Nacionalnog investicionog plana, iako smo konkurisali sa više od 20 projekata - rekao je Milićević.\nInače, u Priboju, koji ima oko 30.000 stanovnika, oko 6.300 je nezaposleno, a penzionera je više od 7.000. Nezvanično saznajemo da predsednik opštine Lazar Rvović, inače diplomirani pravnik, prima mesečno 94.000 dinara, a njegov zamenik Dragomir Minić, gimnazijalac, 94.000. Istovremeno, predsednik pribojske skupštine Vitomir Pijevac (SPS), koji je magistar mašinstva, zarađuje 98.000. Predsednik opštine ima i dva pomoćnika za kulturu i obrazovanje, Tomislava Penezića i Hajru Bećirevića, čije zarade iznose 52.000 i 50.000 dinara.\nPredsednik opštine volonter!\nPRIBOJ - Predsednik Opštinskog odbora DS u Priboju Milenko Milićević predložio je da funkcija predsednika opštine u ovom gradu bude volonterska. On je ujedno pokrenuo inicijativu da se proceni koliko je zamenika predsednika opštine potrebno, jer je opština Priboj jedna od najsiromašnijih u Srbiji,...


Projekat WeBER predstavljen na godišnjem sastanku PAR-NET mreže | Centar za evropske politike Projekat WeBER predstavljen na godišnjem sastanku PAR-NET mreže – Centar za evropske politike\nProjekat WeBER predstavljen na godišnjem sastanku PAR-NET mreže\nMilena Lazarević, programska direktorka CEP-a, učestvovala je na godišnjem sastanku PAR-NET mreže, u okviru Generalnog direktorata Evropske komisije za politiku susedstva i pregovore o proširenju. Događaj je održan 21. juna u Danilovgradu, u prostorijama Regionalne škole za javnu upravu (ReSPA). Milena je u ime mreže istraživačkih centara u Jugoistočnoj Evropi (Think for Europe Network – TEN) predstavila projekat WeBER, koji će se do kraja 2018. godine sprovoditi u šest zemalja Zapadnog Balkana: Srbiji, Albaniji, Bosni i Hercegovini, Crnoj Gori, Kosovu i Makedoniji.\nOpšti cilj projekta je povećanje relevantnosti, učešća i kapaciteta organizacija civilnog društva i medija na Zapadnom Balkanu za zagovaranje i uticanje na razvoj i implementaciju reforme javne uprave. Projekat finansijski podržavaju Evropska unija i Kraljevina Holandija.\nPAR-NET je mreža stručnjaka i službenika Evropske komisije (DG NEAR, kao i Delegacije EU u zemljama Zapadnog Balkana) koji se bave reformom javne uprave u kontekstu pristupanja Zapadnog Balkana Evropskoj uniji, kao i stručnjaka SIGMA inicijative i Regionalne škole za javnu administraciju.


Predsedničkih 180 stepeni: Koliko se Tramp promenio od 2016.\nSvet Autor:Dimitrije Milić13. sep. 202017:47\n„Ako postanem predsednik, ono što sam siguran da ću uraditi je da ću zaustaviti da nas ostale države iskorišćavaju...Pogledajte Kinu! Koliko milijardi gubimo u trgovini sa njima? Preko 100 milijardi ili koliko?“\nŠta sve neće Donald Tramp\nIako ovo mogu delovati kao Trampove rečenice iz pobedničke kampanje 2016, zapravo su rečenice koje je izgovorio na konferenciji za novinare još 2000. Ono što razliku čini još manjom je to što je u pitanju takođe bila konferencija za novinare predsedničkog kandidata, ali tada ne Republikanske partije, već sada već irelevantne Reformističke partije. Od njegove prve neuspešne kandidature 2000, preko njegove uspešne predsedničke kandidature 2016. do načina vođenja Amerike tokom osvojenog mandata, Tramp je doživeo više promena.\nDimitrije Milić – Foto: Jovana Kosovac/Promo\nPod velikim uticajem republikanskog establišmenta, koji sa ubedljivom većinom čini predstavnike ove partije u Predstavničkom domu i Senatu, Tramp se menjao. Od povlačenja iz svetskih žarišta, broj vojnika na Bliskom Istoku je povećan za 20 000 ljudi.\nMeđutim, iako je u smislu retorike do dolaska na vlast „izbledeo“ u velikoj meri, izbledeo je i republikanski establišment. Tramp je uspešno ušao u trgovinske ratove sa brojnim državama, kao što su Kina, Kanada ili Evropska unija, a definitivno je istupio iz dogovora o pacifičkom trgovinskom sporazumu TPP.\nDonald TrampKinapredizborna kampanjaRepublikanska partijaSAD


Novi karantin u Evropi, nova recesija – Bankar.me\nNovember 6, 2020 Članci, EVROPA, MAKRO, SVE VIJESTI Leave a comment\nNakon rekordnog rasta BDP-a u trećem tromjesečju, Evropa rizikuje ponovno vraćanje u recesiju, jer stroge mjere ograničenja usmjerene na suzbijanje drugog talasa korona virusa brzo dovode do okončanja ionako krhkog oporavka, ukazuje CNN.\nBruto domaći proizvod (BDP) Evropske unije porastao je za 12,1 odsto u periodu od jula do septembra, saopštila je nedavno agencija za statistiku Eurostat, dodajući da se u 19 zemalja koje koriste euro, BDP povećao za 12,7 odsto. Rast, koji je uslijedio nakon velikog pada u drugom tromjesečju bio je najveći od 1995. No, ističe CNN, evropska ekonomija je i dalje za oko četiri odsto manja nego što je bila krajem septembra prošle godine.\nU Francuskoj je već započeo „drugi pad“, nakon rekordnih 18,2 odsto porasta BDP-a u trećem tromjesečju, a izgledi za značajan oporavak 2021. „naglo opadaju“, smatraju stručnjaci. Njemačka privreda porasla je za 8,2 odsto između jula i septembra, ali je za 4,2 odsto manja u odnosu na isti kvartal prošle godine. U Španiji, gdje je BDP u trećem tromjesečju porastao za 16,7 odsto, ekonomija je za 8,7 odsto manja u odnosu na isto razdoblje 2019. godine, dok je u Italiji u trećem tromjesečju ekonomija odskočila za 16,1 odsto, ali je za 4,7 odsto manja nego lani.\nSlijepe ulice Brisela\nDok vlasti u Evropskoj uniji očajnički žele da spriječe porast broja zaraženih, istovremeno ulažu napore u pronalaženju načina za podršku nezaposlenim radnicima, kako bi spriječile bankrot restorana i drugih firmi. EU je obećala 750 milijardi eura pomoći i nedavno je prodala obveznice kako bi pomogla u plaćanju programa podrške. Ali, dodaje list, zbog „politički slijepe ulice u Briselu”, novac tek treba da dođe do ljudi i firmi kojima je potreban.\nNove mjere ograničenja koje uvode zemlje širom Evrope pokrenule su niz novih prognoza ekonomskog rasta koje su uglavnom lošije u odnosu na ranija predviđanja, ističe Financial Times. List navodi kako se sada očekuje da će se ekonomija eurozone u poslednjem kvartalu ove godine smanjiti za 2,3 odsto.\nUprkos porastu slučajeva zaraze, dodaje FT nove mjere uvedene širom Evrope su manje stroge od onih izrečenih u proljeće, dok su firme bolje pripremljene da se nose s poremećajima. To znači da ekonomisti očekuju da će novi ekonomski pad ipak biti blaži nego proljetos, naglašava FT i dodaje kako je u prvoj polovini godine privredna proizvodnja eurozone pala za 15 odsto.\nIako se očekuje da ekonomski pad eurozone neće biti toliko dubok kao u aprilu, trenutne prognoze ukazuju da bi Evropa vremenom mogla postati jedan od najslabijih delova svjetske ekonomije i u zaostatku za SAD i Azijom, ocjenjuje Volstrit džurnal. Kina se već vratila na nivo prije pandemije, SAD je za 3,5 odsto ispod tog praga, dok eurozona zaostaje s 3,7 odsto.\nBarclays research procjenjuje da će se američka ekonomija vjerovatno vratiti na nivo od pre pandemije u posljednjim mjesecima sljedeće godine, dok će velike evropske privrede morati da pričekaju do 2023. godine. „Možda je prerano Evropu nazvati glavnim gubitnikom ove Kovid krize, ali za sada izgleda da će četvrti kvartal biti gori za Evropu”, rekao je Kristijan Keler, glavni ekonomista iz Barkliza.\nPOJMOVIEU Evropska Unija EU koronakriza recesija u EU\nPrevious Udruženja ugostitelja: Nećemo zatvoriti lokale, protest u petak u Podgorici\nSljedeći Krivokapić: Prvi korak racionalizacija, želimo da finansije budu stabilne, ekonomija održiva


Topličanin srpskoligaš!!! - Grad Prokuplje\nDelegacija norveške komune Hemnes u poseti Prokuplju\nNemački film pobednik ProFiFesta u Prokuplju\nFudbaleri Topličanina izborili su plasman u Srpsku ligu. Pobedom u poslednjem kolu u Nišu, na stadionu na Bubnju, prokupački plavo-beli ostvarili su cilj koji su zacrtali na početku sezone, a to je da se u godini jubileja, kada slave 100 godina od osnivanja, Topličanin vrati gde mu je mesto i postane srpskoligaš. Poslednja prepreka, Morava iz Ćuprije, savladana je rezultatom 2:1 golovima Stankovića i Milićevića, a treba reći da je Topličanin imao još nekoliko velikih prilika, neiskorišćen jedanaesterac, što je sve bila posledica nervoze igrača zbog važnosti utakmice jer, da podsetimo, Topličaninu je za plasman u viši rang bila potrebna pobeda. Prokupčani su u Nišu imali podršku preko 1000 navijača iz Prokuplja, a najvetrenije pristalice Topličanina bodrile su igrače u plavo-belim dresovima čitavih 90 minuta, kao što su činile tokom cele sezone na svim utakmicama. Slavlje igrača, uprave i navijača počelo je u Nišu, a nastavljeno je u centru Prokuplja, gde su svi zajedno proslavili uspeh i plasman u viši rang.\nTopličanin je ove sezone u 30 utakmica koliko je odigrano, osvojio 74 boda. Zabeležene su 23 pobede, pet utakmica je završeno nerešeno, a samo dva puta je izgubio. Prokupčani su postigli 71 pogodak, primili 21 gol i po svim parametrima, sasvim zasluženo su prvi stigli na cilj i izborili plasman u Srpsku ligu.\nNakon slavlja, Prokupčane očekuju pripreme za novu sezonu za takmičenje u Srpskoj ligi, koje će biti mnogo zahtevnije i za koje se svi u klubu ozbiljno moraju spremiti.